13 Sebab Kenapa Sunway Pyramid Pasti Menjadi Pilihan Mama Papa Cuti Sekolah Ini

Sedar tak sedar, cuti sekolah kembali lagi! Lebih menarik, oleh kerana sistem persekolahan yang baru, cuti sekolah bulan 3 ini menjadi cuti yang lebih panjang, sebelum peralihan ke ‘tahun’ yang baru. Mama Siti percaya ramai ibu bapa dan anak-anak yang bersekolah masih cuba memahami dan adapt dengan sistem baru ini.
Sekiranya Mama tiada perancangan yang spesifik dan masih memikirkan aktiviti untuk anak-anak sepanjang cuti sekolah ini, Mama Siti cadangkan Mama hiburkan anak-anak di Sunway Pyramid!
Kalau ke Sunway Pyramid ni, bukan hanya anak-anak yang terhibur, mak pun ikut sama teruja dan seronok! Nak tahu kenapa? Jom Mama Siti senaraikan sebab-sebab Mama harus bawa anak-anak ke Sunway Pyramid sepanjang cuti sekolah ini.
1. Shopping, Makan, Shopping, Makan!
Tak lain tak bukan semestinya kerana shopping, shopping, dan shopping! Sunway Pyramid merupakan antara pusat membeli-belah yang terbesar di Malaysia. Dengan lebih 900 jenama kedai dan restoran yang terkenal, pusat beli-belah ini pasti menjadi pilihan sehenti seisi keluarga.
Sebut sahaja Sunway Pyramid, dah rambang mata – fikirkan nak ke kedai mana, brunch dekat mana, nak cuba dessert di kafe mana, dan sebagainya. Mama Siti sendiri rasa tak cukup satu hari nak explore kedai-kedai dan restoran yang ada di Sunway Pyramid ni.
2. Fasiliti Yang Memudahkan Seisi Keluarga
Parking Khas dan Family Parking di B1
Selain daripada itu, fasiliti yang disediakan di pusat beli-belah ini juga menjadi salah satu sebab utama ia menjadi pilihan ramai pengunjung.

Sunway Pyramid ada menyediakan ruang Parking Khas untuk yang berkeluarga, yang terletak di Aras B1. Ruang parking ini lebih besar daripada biasa, pencahayaan yang lebih terang, dan berada hampir dengan pintu masuk dan lif untuk ke mall.
Stroller, Wristlinks Kanak-kanak & Warga Emas

Sekiranya Mama terlupa untuk membawa stroller si manja, Mama boleh ke kaunter Concierges di aras G/LG2 untuk meminjamnya. Di kaunter ini juga ada menyediakan wristlinks kecemasan untuk kanak-kanak dan warga emas sekiranya berlaku kecemasan atau kehilangan.
Selain daripada itu, Sunway Pyramid juga menyediakan mobile walkers, power strollers dan kerusi roda yang boleh disewa untuk memudahkan perjalanan warga emas atau mereka yang memerlukan.
Bilik Bayi, Surau dan Tandas Awam

Di Sunway Pyramid juga ada disediakan bilik bayi yang lengkap dengan pelbagai kemudahan dan keperluan ibu dan bayi, di beberapa aras. Selain dindingnya yang dihias cantik, bilik bayi ini juga ada menyediakan bangku yang mesra kanak-kanak dan tandas khas untuk kanak-kanak.

Tandas awam ada disediakan di setiap aras dan bagi yang beragama Islam, surau ada disediakan di Aras LG1 dan LG2.
Terdapat banyak lagi fasiliti lain yang disediakan di Sunway Pyramid untuk kemudahan semua. Mama boleh baca artikel ini untuk maklumat lanjut.
Mama juga tak perlu risau kerana pihak Sunway Pyramid sering menjalankan kerja-kerja sanitasi berjadual di setiap ruang dan tempat-tempat ini demi keselamatan para pengunjung.
Penuh dengan Aktiviti Menarik Buat Seisi Keluarga!
Pusat beli-belah ini juga ada menyediakan pelbagai aktiviti menarik yang boleh dilakukan seisi keluarga. Berikut merupakan antara permainan dan aktiviti yang Mama Siti recommend untuk Mama cuba bersama anak-anak apabila berada di Sunway Pyramid:
3. Sunway Mega Lanes di F1.22

Di sini, Mama boleh bermain atau ajar anak-anak untuk bermain boling. Sampai sahaja di entrance, anak-anak pasti tertarik dengan akuarium yang disediakan. Sunway Mega Lanes ini menyediakan sehingga 48 bowling lanes dan menggunakan teknologi boling terkini. Ia merupakan salah satu pusat boling berkomputer sepenuhnya yang terbesar dan sering diselenggara dengan baik di Lembah Klang.
4. Future Land di F1.20 & F1.21

Buat mereka yang ingin mencuba sesuatu yang baru terutamanya dengan anak-anak, Mama Siti syorkan Mama datang bermain di sini. Future Land ini terkenal dengan permainan Virtual Reality atau lebih dikenali sebagai VR.

Menggunakan teknologi moden, Future Land menyediakan pelbagai permainan seperti 360 Flight dan ExoJet simulators, Mirror Maze, VR Hero, 6D Cinema, dan VR Car simulator.
Kalau nak tengok movie pun boleh tau! VR Family dengan enam tempat duduk sesuai jika Mama ingin merasai pengalaman menonton filem melalui teknologi VR. Kanak-kanak berusia 3 tahun pun sesuai untuk dibawa ke sini.
5. Mission-Q di F1.19

Di Mission-Q ini, Mama dan seisi keluarga boleh cuba untuk melarikan diri dengan menyelesaikan soalan atau teka-teki yang ada. Mission-Q atau Real Escape Game Room menyediakan 5 bilik escape mencabar yang unik, setiap satu dengan tema tersendiri. Mama boleh pilih tahap 3 hingga 5 untuk mencuba permainan di Mission-Q ini. Jangan risau kerana ia mesra keluarga dan kanak-kanak. Dekat sini pasti Mama boleh tingkatkan lagi pemahaman dan kerjasama dengan seisi keluarga.
6. Fun Scape by Cobay di B1

Tambah kegembiraan anak-anak dengan bermain di ruang arked ini. Fun Scape menyediakan pelbagai permainan arked digital dan juga claw machine untuk mendapatkan beberapa barangan comel dan eksklusif.
Jangan lupa untuk merakam saat-saat percubaan mendapatkan goodies daripada claw machine tu tau! Kalau berjaya mendapatkannya, pasti lagi seronok!
7. Sunway Pyramid Ice di B1

Mama Siti pasti ramai yang mengenali Sunway Pyramid kerana aktiviti ice-skating di Sunway Pyramid Ice ini. Buat pengetahuan Mama, Sunway Pyramid Ice sangat terkenal sehingga telah menjadi menjadi tuan rumah kepada pelbagai pertandingan sukan antarabangsa dan muzikal sejak 1997.
Anak-anak Mama Siti pun sangat gemar bermain ice-skating di sini. Senang cakap, dah masuk dalam must-do-list kalau setiap kali ke Sunway Pyramid ini.
8. Stars Archery di F1.25

Selain itu, Mama juga boleh mencuba sukan memanah di Stars Archery. Tak kisahlah yang sudah berpengalaman atau baru ingin mencuba, seorang jurulatih akan memberi taklimat tentang alatan, cara penggunaan dan bagaimana untuk memanah dengan betul. Malah, Mama tak perlu risau tentang peralatan memanah dan penyewaan alat keselamatan kerana ia sudah termasuk di dalam pakej yang diambil.
9. TGV Cinemas di F1.MZN.1

Aktiviti WAJIB setiap bulan bagi kebanyakan keluarga, termasuk Mama Siti semestinya menonton wayang! Sekiranya Mama hanya ingin bersantai dan chill dengan anak-anak, Mama boleh membawa mereka menonton filem-filem terbaru di TGV Cinemas.

Terdapat pelbagai jenis dewan panggung wayang boleh dicuba di cawangan TGV ini seperti IMAX, TGV Beanie dan TGV Luxe. Setiap jenis dewan ini didatangi dengan keistimewaan yang berbeza untuk memberikan pengalaman menonton wayang yang lain daripada yang lain.
10. The Parenthood di SPWF003

Sebagai sebuah London Street Family Park di Malaysia, The Parenthood merupakan tempat untuk seisi keluarga bermain dan belajar bersama-sama. Dekat sini ada Indoor Playlands yang direka khas untuk anak-anak bermain dalam persekitaran yang selamat dan menyeronokkan.
Lebih menarik, The Parenthood juga menggunakan tema London seperti Big Ben, bas merah London, bendera British dan kotak pos merah yang juga sesuai untuk bergambar bersama anak-anak. Di sini juga ada menyediakan program dan workshop menarik untuk ibu bapa dan anak-anak seperti Kids Kick Boxing, Kids Dance Class, Kids Gym, Art & Craft, Robotics dan kelas bahasa. Mama nak shopping pakaian dan barangan keperluan si manja pun ada disediakan di sini tau!
Aktiviti Menarik Sepanjang Cuti Sekolah!
Tak fun-lah cuti sekolah kalau tak ada aktiviti yang lain daripada yang lain dan menarik bukan? Bersempena dengan cuti sekolah ini, Sunway Pyramid turut menganjurkan pelbagai aktiviti yang boleh dikunjungi seisi keluarga.
11. Batman (1-20 Mac)

Buat para peminat Batman, jangan lepaskan peluang untuk meneroka dan merasai sendiri dunia ‘The Batman’ di Ground Floor Water Feature bermula 1 hingga 20 Mac 2022 ini.  Jom lihat aktiviti apakah yang disediakan di ruang Batman ini:
Batman Corner: Di sini, para pengunjung boleh merasai dunia Batman dengan lebih mendalam kerana ruang ini telah direka bentuk dengan aset rasmi daripada Warner Brothers. Selain daripada pameran dunia Batman ini, jangan lupa bermain pelbagai permainan yang menyeronokkan di zon yang telah dihias menggunakan konsep Wayne Mansion. Kat sinilah anak-anak Mama boleh bermain pelbagai permainan video yang boleh memberikan mereka pengalaman mengalahkan penjahat untuk memastikan Gotham City selamat serta meneroka gua Batman sebagai Bruce Wayne!The Riddle Corner: Ruang ini dipenuhi dengan elemen yang berkaitan dengan teka-teki The Riddler, yang direka khas seperti adegan ikonik dalam filem yang sesuai untuk bergambar. Para pengunjung boleh cuba menyelesaikan teka-teki dengan mencari petunjuk dan sesiapa yang berjaya menjawab teka-teki Shadow of Gotham boleh menebus satu cawan minuman Batman PERCUMA yang ditaja oleh Nescafe Dolce Gusto.Gotham City: Mama boleh bersiar-siar mengelilingi landskap bandar pencakar langit yang tinggi di Gotham, yang dihasilkan dengan gabungan peti cahaya lampu berwarna-warni dan skrin LED yang memaparkan poster filem-filem Batman yang sebelumnya. Mama juga berpeluang unutk melihat logo rasmi Batman di atas skrin LED yang jauh lebih besar, bersama paparan treler filem Batman yang terbaru!

The Bat-Signal: Jangan lepaskan peluang untuk menyaksikan The Bat-Signal yang akan menerangi langit Sunway Pyramid pada 1 Mac, jam 7 malam sebagai simbolik filem dan acara The Batman. Acara ini juga akan distrim secara langsung pada skrin LED besar di Gotham City di GF Water Feature.Batman and DC Cosplayers: Pada setiap hujung minggu, Mama dan anak-anak berpeluang untuk mencuba menjadi karakter Batman dan DC dengan berpakaian sebagai hero dan penjahat, bermula 28 Februari 2022 hingga 20 Mac 2022. Para pemenang akan diadili oleh juri daripada pihak Warner Bros., Sunway Pyramid dan Batman Fans Malaysia. Mama boleh daftarkan anak Mama dengan mengisi borang ini. Pelbagai hadiah menarik menanti para pemenang!
Para pengunjung juga berpeluang untuk melihat koleksi eksklusif Batman yang dipamerkan seperti Batman Wayang Kulit Batarang dan Batman Cowl.
Pelbagai Hadiah Eksklusif Menanti Para Pengunjung!
Terdapat pelbagai hadiah menarik dan eksklusif yang boleh dimenangi para peserta acara ini seperti sebuah Batman bersaiz 7 kaki yang diterbangkan dari Jerman secara eksklusif untuk Sunway Pyramid!

Selain daripada itu, Mama juga boleh menyertai pelbagai peraduan yang dijalankan di Facebook Sunway Pyramid dan memenangi hadiah seperti satu set barangan Funko Pop, barangan Batman yang eksklusif, tiket untuk menonton filem, Batman Video Games, Hot Wheels, goodies daripada Typo, pakaian Common Sense Batman dan banyak lagi!
12. Go Big, Go Hot Wheels (11-20 Mac)

Selain itu, Mama juga boleh berkunjung ke acara yang dianjurkan Hot Wheels, dimana terdapat pameran koleksi kereta dan set trek penuh aksi termasuk versi real-life Monster Truck!
Jangan lepaskan peluang untuk menikmati pelbagai aktiviti menarik yang disediakan seperti Hot Wheels Monster Trucks Challenge 1, Hot Wheels Monster Trucks Challenge 2, Hot Wheels Monster Trucks Challenge 3, dan juga bergambar dengaan trek-trek menarik Monster Truck.
Dengan pembelian minima RM50, para pengunjung boleh menyertai pelbagai cabaran Hot Wheels di atas. Cabaran-cabaran ini akan berlangsung pada setiap hujung minggu iaitu pada 11-13 Mac dan 18-20 Mac 2022, 2 sesi sehari pada jam 12pm dan 4pm.
Peserta yang terpantas dapat menyelesaikan cabaran tersebut dan dengan pose gambar yang terbaik akan berpeluang untuk menjadi antara tiga pemenang utama dan 7 pemenang saguhati. Sambil itu, jangan lupa untuk mendapatkan barangan Hot Wheels di Hot Wheels Zone/Play table Merchandise Area untuk dibawa pulang.
13. Sunway Pyramid App
Untuk menikmati keseronokkan yang berpanjangan di Sunway Pyramid, Mama Siti syorkan Mama muat turun aplikasi Sunway Pyramid di telefon pintar Mama.

Mama boleh ke mana sahaja dan menikmati fasiliti yang disediakan Sunway Pyramid dengan lebih mudah, iaitu hanya di hujung jari sahaja.
Antara ciri-ciri yang terdapat di dalam aplikasi tersebut adalah navigasi indoor secara langsung sebagai panduan untuk ke kedai atau restoran kegemaran Mama, ‘Makan Wheel’ yang boleh membantu Mama membuat keputusan untuk makan di restoran mana, menyimpan acara kegemaran yang sedang berlangsung, menebus ganjaran dan berpeluang untuk memenangi hadiah dengan melengkapkan perjalanan sepanjang berada di Sunway Pyramid.
Mama juga boleh menempah baby stroller atau kerusi roda terus daripada aplikasi ini. Yang lebih menarik, melalui ‘Smart Parking’, Mama nak bayar parking melalui aplikasi ini pun boleh tau! Jadi, tak payah Mama bersesak di kaunter pembayaran nanti.
Dengan pelbagai aktiviti dan kedai-kedai menarik yang ada di Sunway Pyramid, Mama Siti pasti jadual hujung minggu mahupun harian Mama sudah dipenuhi dengan agenda tersendiri. Sehari tak cukup tau Mama!

Tapi ingat! Jangan lupa untuk memakai face mask, sentiasa sanitize tangan dan mengikut SOP yang telah ditetapkan. Demi memastikan keselamatan dan keselesaan para pengunjung, pihak Sunway Pyramid sendiri sentiasa sanitize setiap ruang dan kawasan tempat awam di pusat membeli-belah ini.
Untuk maklumat lanjut mengenai Sunway Pyramid, Mama boleh layari laman web di sini.


Khasiat Air Kunyit Dalam Masakan Kepada Kesihatan Kita

Kunyit adalah satu tanaman rempah di Malaysia dan memang banyak digunakan dalam pengubatan tradisional nusantara. Mama Siti akan kongsikan khasiat kunyit, contoh masakan serta resepi air kunyit yang banyak digunakan dalam masyarakat kita.
Dalam kaedah nenek moyang kita dahulu, mereka banyak gunakan kunyit dalam masakan sebagai bahan penyembuh juga pengelak penyakit. Inilah yang kaedah moden kita panggil my kitchen pharmacy. Sedangkan itulah yang sepatutnya diamalkan iaitu makanan harian sebagai nutrisi pencegah juga merawat penyakit. setuju tak?

Kredit gambar: Digstraksi
Apakah Kunyit dan Curcumin?
Kunyit adalah rempah yang memberi warna kuning kepada masakan, manakala curcumin pula adalah bahan di dalam kunyit yang mempunyai manfaat kesihatan. Ia mempunyai kemampuan anti-radang yang kuat dan juga anti-oksidan yang kuat.
Khasiat Kunyit Yang Utama
1. Mengandungi bahan aktif sebagai anti-radang
Bioactive compound yang terdapat dalam kunyit adalah curcumin. Keradangan berpanjangan di dalam badan juga adalah satu perkara yang patut dirisaukan. Pengambilan kunyit membantu mengelakkan terjadinya penyakit seperti kanser, masalah jantung dan lain-lain akibat keradangan berpanjangan.
Keradangan ini adalah sesuatu yang kita lihat bentuknya seperti bengkak, sakit. Jadi kalau ada sakit sendi atau sakit kepala, sangat membantu jika mengambil air kunyit.
2. Tinggi anti-oksidan
Curcumin adalah anti-oksidan asli yang potent untuk melawan radikal bebas. Selain menghalang radikal bebas merosakkan sel tubuh, curcumin juga merangsang anti-oksidan lain untuk berfungsi dengan optimum. radikal bebas ni memang mudah terkena pada kita dengan toksik persekitaran yang berada di sekeliling kita.
3. Keseimbangan hormon
Kunyit boleh membantu keseimbangan hormon estrogen wanita yang memainkan peranan untuk emosi, ketumbuhan serta kanser, juga kesihatan jantung. Curcumin juga didapati dapat menghalang pertumbuhan kanser terlebih awal.
Antara fungsi lain estrogen adalah mengawal keseimbangan kolestrol dalam badan serta melindungi daripada risiko osteoporosis. Jadi, pengambilan kunyit dapat membantu proses ini. Oleh sebab ini jugalah kunyit banyak dijadikan ramuan jamu bagi wanita kerana manfaatnya untuk kesihatan rahim.
Ia juga baik diamalkan sebelum datang haid untuk mengurankan gejala PMS yang sering mengganggu tugasan harian kita.
4. Merawat depresi
Memandangkan ubatan kemurungan mempunyai kesan sampingan tersendiri, maka sekumpulan saintis membuat kajian menggunakan bahan asli iaitu kunyit. Pengambilan kunyit didapati akan menghasilkan the feel good hormones seperti serotonin dan dopamine.
Kadangkala kesedihan mendalam ini berkait dengan paras hormon dalam badan. Boleh cuba untuk amalkan gaya hidup sihat bagi merangsang hormon-hormon baik dirembeskan dengan lancar.

Resepi Air Kunyit Yang Boleh Dicuba
1. Jamu air kunyit

Jamu air kunyit ini bagus untuk melawan keradangan badan, sakit-sakit sendi dan kesihatan rahim wanita. Berikut Mama Siti kongsikan bahan-bahannya:
Bahan-bahan
4.5 liter air500 gram kunyit hidup100 gram halia1 sudu kecil serbuk lada hitamGula melaka atau madu secukupnya sebagai pemanis
Cara Membuat Air Kunyit
Kisarkan kesemua bahan bersama dengan sedikit air daripada jumlah 4.5 liter air tadi. Kemudian terus panaskan di atas api hingga mendidih. Ini sangat penting kerana kunyit perlukan haba untuk menjadi aktif. Tunggu sejuk dan tapis. Kemudian boleh disimpan dan minum 100 ml sehari.
2. Masakan masak lemak kunyit
Sebenarnya sebarang masakan lemak menggunakan kunyit segar, santan dan lada hitam dalam tradisi resepi melayu adalah sedia terbaik. Ini kerana bahan aktif curcumin di dalam kunyit memerlukan lada hitam yang mempunyai elemen peperine untuk meningkatkan kadar serapan curcumin ke dalam badan kita hingga 2000%!
Curcumin ini pula bahan serap lemak, maka cara terbaik untuk mendapat manfaat maksimum kunyit adalah dengan mengambilnya bersama elemen lemak. Maka masakan berlemak kunyit resepi kita adalah terbaik sekali kan? Nah bijak sangat kan nenek moyang kita dalam mengolah resepi melalui ilham alam.

Bersederhana Dengan Khasiat Kunyit
Walaupun kunyit mempunyai banyak khasiat, namun seperti biasa kita amalkan dengan sederhana tidak berlebihan. Ikut gerak hati untuk pengambilan kerana kita lebih tahu dna faham kondisi tubuh kita. Cuba ambil kemudian lihat reaksi tubuh terhadapnya.
Mama boleh cuba baca artikel di sini untuk melihat resepi menarik untuk tempoh berpantang yang menggunakan kunyit. Semoga bermanfaat!


Doktor Tekankan 5 Perkara Yang Harus Dielakkan Ketika Melawat Bayi Baru Lahir Dalam Keadaan Sekarang

Sejak peningkatan kes COVID-19 di Malaysia, terdapat juga peningkatan kes antara kanak-kanak yang berumur 12 tahun ke bawah. Berita Harian juga telah melaporkan peningkatan sangat ketara.
Seramai 50,826 orang disahkan positif bermula awal Januari sehingga pertengahan Februari lalu.
Ibu bapa perlu lebih prihatin dengan sekeliling dan melindungi anak-anak anda daripada terkena jangkitan ini. Mujur ada Dr Redza Zainol memberi pencerahan tentang COVID-19 dan bayi yang mudah terdedah dengan virus ini.
Jom kita baca dulu Mama~
Kisah Bayi 25 Hari Terkena COVID-19

“Lajunya nafas baby ni. Dada berombak,” bisik saya sendirian. Bayi umur 25 hari ni dah 2 hari demam. Masih kuat menyusu tapi tak seaktif sebelum ni. Awal pagi semalam, nafas jadi makin laju.
Baru je saya buka pakaian PPE, seorang jururawat beritahu saya, “Doktor, ada 1 lagi patient result dia Covid positif.” Rupanya bayi tu dah terkena jangkitan Covid. Mak dia kata dia baru tahu ada saudara mara yang datang melawat bayi ni, disahkan positif jangkitan Covid-19.
Tolong Elakkan Perkara-perkara Ini Ketika Melawat Bayi
Ada beberapa perkara ni, kita tak perlu buat kalau melawat bayi.
#1 Tak Perlu Pegang Atau Cium Bayi Tanpa Izin Mak dan Ayah Bayi
Bayi ni sistem imun dia belum matang, jadi mudah dijangkiti kuman.
#2 Elakkan Menyentuh Bahagian Luar Pelitup Muka Kita Pada Muka Atau Anggota Badan Bayi
Bahagian luar ‘mask’ kita tu dah terdedah dengan kotoran dan kuman selama berjam atau berhari lamanya.
#3 Elakkan Menyuap Bayi Dengan Makanan Atau Minuman
Elakkan memberi makanan dan minuman pada bayi tanpa izin ibu bapanya.

#4 Perokok Ada Risiko Bawa ‘Third Hand Smoke’ Pada Bayi
Maksudnya partikel asap rokok pada badan perokok tu boleh melekat pada kain bedung dan baju bayi.
Bayi yang terdedah pada ‘third hand smoke’, berisiko untuk dapat jangkitan paru-paru, jangkitan telinga dan kematian secara tiba-tiba ketika tidur (SIDS). Jadi, perokok sila jauhkan diri anda dari bayi.
#5 Jangan Melawat Waktu Bayi Tidur

Ni paling selalu pelawat buat. Mak tu berjam-jam susukan anak sebab nak bagi anak dia tidur. Kita pula datang terus kejutkan bayi.
Benda macam ni boleh buat mak naik gila sampai jadi Postpartum Depression.
Bila pergi ke rumah orang, ingat tau apa yang saya kongsikan ni. Saya faham, kadang-kadang kita tak sengaja sebab teruja sangat bila nampak bayi baru.

“Lajunya nafas baby ni. Dada berombak,” bisik saya sendirian.Bayi umur 25 hari ni dah 2 hari demam. Masih kuat menyusu tapi tak seaktif sebelum ni. Awal pagi semalam, nafas jadi makin laju.— Redza Zainol (@DrRedzaZainol) February 21, 2022

Kredit: Dr Redza Zainol
Moga-moga info yang Dr Redza kongsi ini bermanfaat dan dapat dilaksanakan semasa berjumpa dengan bayi baru lahir. Sebagai pelawat, kita terdedah dengan pelbagai virus dan bakteria yang berkeliaran di sekitar kita.
Oleh itu, kita perlu berjaga-jaga dengan bayi yang baru sahaja dilahirkan kerana imun sistemnya yang masih lemah. Banyak lagi cara untuk meraikan bayi baru lahir seperti delivery hadiah, makanan, video call dan sebagainya.
Pesan Mama Siti:
Mungkin Mama boleh hantar hadiah delivery sahaja instead of melawat baby. Jangan lupa berikan hadiah untuk ibunya juga! Tentu mereka penat dan tidak cukup tidur. Selamat mencuba tips-tips ini ya, Mama!


Daripada Pemakanan Hingga Senaman, 5 Tips Berkesan Meredakan Senggugut Teruk

Proses biologi wanita kebiasaannya akan mengalami menstruasi atau haid pada setiap bulan. Kitaran ini boleh bermula seawal umur 8 tahun hinggalah 16 tahun. Lalu, ianya berlanjutan dan berhenti hinggalah pada satu masa tertentu yang dipanggil menopause atau putus haid.
Namun, tahukah anda? Kira-kira 10% wanita berisiko mendapatkan sakit senggugut yang teruk.

Tapi Mama, senggugut kan normal? Semua orang akan rasa kan? Betul, tapi ada sebab kenapa ada yang rasa sakit melampau, dan antaranya adalah kerana rahim terbalik (retroverted uterus), berat badan berlebihan, tekanan emosi dan keturunan.
Kalau anda salah seorang yang sering rasa ingin pitam, sakit kepala, muntah dan cirit-birit, Mama Siti syorkan anda buat pemeriksaan kesihatan. Bukan apa, takut kalau-kalau ada penyakit yang kita tak sedar.
Bagaimana senggugut berlaku? Senggugut berlaku disebabkan hormon Prostaglandin yang berlebihan. Hormon ini menyebabkan pengecutan rahim dan pembuluh darah dalam rahim.
Kesakitan semasa haid ini menyebabkan ‘Presenteeism’ iaitu kehilangan produktiviti ketika pekerja tidak berfungsi sepenuhnya di tempat kerja kerana sakit, kemalangan dan lain-lain. Kesannya, kualiti kerja semakin merudum dan ada yang sehingga terpaksa kehilangan pekerjaan.
Kali ini, Mama Siti ingin kongsikan cara mengurangkan sakit senggugut agar anda lebih selesa menjalani aktiviti seharian.
Untuk memudahkan anda membaca, Mama Siti bahagikan tips legakan senggugut ini kepada beberapa bahagian:
SENAMAN RINGKAS
Trdapat lima cara mudah untuk mengurangkan rasa sakit ketika haid dengan cara duduk. Untuk lebih faham, Mama sertakan sekali gambar sebagai rujukan. Lima gerakan ringkas tersebut adalah:
Pusingan tulang belakang Duduk lipat ke hadapanGaya kanak-kanakGaya menundukGaya rama-rama berbaring
Kredit gambar: juju.com
Banyak kelebihan melakukan senaman ini termasuklah dapat menstabilkan mood, mengurangkan perut kembung dan membuatkan badan rasa lebih baik secara fizikal.
Pergerakan ini sangat mudah dan tidak memerlukan penggunaan tenaga yang banyak. Cukup hanya duduk ataupun baring, ia dapat melegakan kesakitan.
Sedikit sebanyak, ini membantu menyelesaikan aktiviti seharian seperti bekerja dan menguruskan hal rumah tangga dengan lebih efisien.
TEKNIK PERNAFASAN
Biasanya kalau dah sakit, kita susah nak bertenang. Baru-baru ni, Mama Siti diserang senggugut sampai terpaksa menahan nafas kerana terlalu sakit. Nasib baik ada kawan Mama Siti kongsikan teknik yang berkesan untuk kita mendapatkan oksigen secukupnya walaupun ketika sakit.
Duduk tegak dan letakkan kedua-dua tangan pada bahagian yang sakit.Tarik nafas perlahan-lahan dan tahan untuk beberapa saat.Hembus nafas secara perlahan-lahan.
Anda akan dapati abdomen bergerak ke hadapan ketika menarik nafas. Abdomen akan kembali kendur ketika nafas dihembuskan.

Ulang cara ini untuk 5 minit dan anda akan rasai perbezaannya. Sebenarnya ini yang berlaku – ketika anda fokus pada pernafasan, anda akan hilang perhatian terhadap rasa sakit.
Dan setelah beberapa kali anda melakukannya, badan sudah faham dengan tindak balas yang sepatutnya. Setiap kali anda bernafas dengan teknik diatas, otak memberikan isyarat untuk rasa sakit itu hilang buat seketika.
MAKANAN MODEN & TRADISIONAL
Selain daripada itu, ada sesetengah daripada kita akan menjadi tidak mempunyai selera untuk makan seperti hari biasa ketika senggugut. Mama Siti faham sangat akan keadaan ini, sehingga kita lemah tidak boleh buat apa-apa.
Tapi, Mama Siti risau kalau kita tak makan dan minum seharian, kita akan kekurangan tenaga nanti. Jadi Mama Siti ada senaraikan pilihan makanan yang mudah untuk disediakan, yang dapat memberikan tenaga dan mengatasi masalah senggugut.

Sayur berdaun hijau. Contohnya bayam. Bayam mengandungi zat besi yang tinggi. Zat besi dapat membantu badan menghasilkan lebih banyak sel darah merah yang hilang ketika menstruasi.Buah-buahan: Pisang, kiwi, dan nenas merupakan antara buah-buahan yang disyorkan ketika senggugut. Ketiga-tiga buah ini kaya dengan vitamin B6, potassium, dan bromelain. Buah kiwi pula terdapat enzim actinidin yang membantu masalah kembung perut dan mencerna makanan yang kaya dengan protein. Serat kiwi pula membantu meningkatkan pergerakan usus yang membantu mengurangkan risiko sembelit. Oat. Umum mengetahui bahawa oat mengandungi zink & magnesium. Jika anda mengambil oat ketika senggugut, kandungan magnesium di dalam oat dapat menenangkan saluran darah. Lagi menarik dan kalau Mama tambah buah-buahan ke dalam oat. Lebih berkhasiat dan menyelerakan!Halia. Masukkan bagus untuk mengurangkan atau menghilangkan lebihan angin dalam badan. Air asam jawa & teh herba. Bancuhkan asam jawa dengan air suam. Amalkan sepanjang hari haid anda. Manakala untuk teh herba, bancuhkan dengan air panas. Teh ini melancarkan darah dan merehatkan otot rahim.
Kredit gambar: Visual Stories || Micheile dari Unsplash
UBAT DAN PRODUK
Perlukan alternatif tambahan, ambillah ubat dan produk bantuan seperti di bawah. Mama hanya perlu beli dan simpan sebagia stok di rumah apabila diperlukan nanti.
Preskripsi daripada doktor: Untuk mereka yang pernah menjalani pemeriksaan di klinik. Makan ubat tahan sakit sesuai dengan preskripsi doktor. Jangan ambil dalam kadar berlebihan. Ikut dos yang telah ditetapkan ahli farmasi.Panadol menstrual: Ubat yang terkenal dengan nama ‘ubat pink’ di Malaysia. Gabungan paracetamol dan pamabrom bantu mengurangkan sakit dan angin dalam badan. Penggunaan haba: Tuamkan air panas atau suam di bahagian yang sakit. Mama boleh menggunakan botol yang diisi dengan air panas atau heating pad yang boleh didapatkan di farmasi berhampiran. Mandi air suam juga sangat membantu. Penggunaan minyak angin: Penggunaan minyak atau krim panas atau minyak aromaterapi juga sangat membantu mengurangkan rasa sakit senggugut dan melancarkan darah ketika haid.

URUTAN
Oleskan minyak panas, aromaterapi dan krim panas di kawasan rahim dan urutkan untuk beberapa minit. Anda boleh melakukannya sendiri atau boleh juga minta pertolongan orang lain.
Sehingga anda merasa sedikit lega, biarkan untuk seketika. Kesan panas dari sapuan tadi akan bertindak balas dengan badan anda. Apabila rasa sakit itu kembali lagi, maka lakukan semula urutan sama seperti tadi.
Selain dari rahim, anda boleh urut di bahagian dada dan belakang badan. Berikan sedikit tekanan di bahagian rahim ketika mengurut.
Sebagai seorang wanita, Mama Siti faham bagaimana sakitnya senggugut tersebut. Semoga perkongsian ini bermanfaat untuk semua. Boleh cuba satu daripada senarai pilihan di atas. Boleh juga kalau nak cuba semuanya sekali.
Yang penting, banyakkan minum air suam sepanjang menstruasi dan banyakkan berehat.


Cara Mudah Untuk Daftar Kursus Kahwin Online Terkini

Sekarang anda tak perlu susah-susah dah runsing memikirkan urusan pendaftaran kursus kahwin. Ada cara yang mudah untuk daftar kursus kahwin yang boleh dilakukan dalam talian sahaja sekarang ni.
Ia merupakan kerjasama antara Jakim dan Jabatan Agama Islam di negeri-negeri di Malaysia untuk memudahkan pasangan yang ingin berkahwin.
Cara Daftar Kursus Kahwin Online
1. Senang je, mula-mula anda ke laman web Sistem Pengurusan Perkahwinan Islam Malaysia (SPPIM):
Laman web SPPIM: https://www.sppim.gov.my/sppim/prakahwin/online/home

Kredit gambar: sppim.gov.my
Anda akan lihat paparan seperti ini ya.
2. Kemudian, klik pada ‘Daftar Kursus’. Akan keluar paparan seperti ini:
Kredit gambar: sppim.gov.my
Anda perlu memilih tarikh dan tempat kursus kahwin yang anda ingin hadiri. Sistem talian sebegini memang memudahkan bakal pengantin kerana senang je nak semak tempat, masa, tarikh dan maklumat-maklumat lain berkenaan kekosongan kursus untuk pendaftaran. Klik-klik je!
Bila dah pilih negeri dan tarikh yang bersesuaian, teruskan klik pada ‘Senarai & Pilih Kursus‘. Ini untuk memudahkan lagi pemilihan tempat kursus yang berdekatan dengan anda.
Contohnya, jika anda memilih untuk menghadiri kursus kahwin di Negeri Sembilan pada tarikh 7 Februari hingga 13 Februari 2022, akan keluar paparan senarai kursus yang anda boleh hadiri di berbeza tempat dan penganjurnya seperti ini:
Kredit gambar: sppim.gov.my
3. Kemudian, pilih tempat dan kursus kahwin yang tersedia dan klik pada butang ‘Seterusnya >>’ seperti contoh di bawah:
Kredit gambar: sppim.gov.my
4. Seterusnya, isi maklumat yang tepat berkenaan dengan diri anda:
Kredit gambar: sppim.gov.my
Pada ruangan portal seperti ini, isi semua maklumat yang diperlukan. Teruskan dengan menekan butang ‘Seterusnya >>‘.
5. Baca maklumat perakuan dan sahkannya dengan klik pada ‘Saya bersetuju’.
Kredit gambar: sppim.gov.my
Teruskan pendaftaran anda dengan menekan ‘Hantar‘ atau ‘Kembali‘ untuk semak butiran maklumat anda.
Kredit gambar: sppim.gov.my
Peringatan ya, jika anda pernah mendaftar sebelum ini, ia akan terbatal secara automatik selepas pendaftaran ini.
6. Pendaftaran kursus praperkahwinan online anda berjaya:
Kredit gambar: sppim.gov.my
Jika keluar paparan seperti ini, ini bermakna pendaftaran anda telah pun berjaya!
Untuk mengesahkan penyertaan anda, teruskan membuat bayaran kepada pihak penganjur seperti butiran di atas. Jangan lupa untuk sediakan Kad Pengenalan Asal dan 1 Salinan semasa pembayaran ya.
Anda akan diberikan No. Rujukan Pendaftaran dan maklumat lengkap tentang kursus kahwin yang anda akan sertai seperti lokasi dan aturcaranya:
Kredit gambar: sppim.gov.my
Soalan Lazim Berkaitan Pendaftaran Kursus Kahwin Online
1. Berapakah yuran untuk pendaftaran kursus kahwin online?
Kebiasaannya, jumlah yuran yang perlu dibayar untuk mendaftar kursus kahwin online adalah sebanyak RM100.
2. Berapakah tempoh yang diberikan untuk mengesahkan pendaftaran kursus kahwin secara online?
Peserta perlu mengesahkan pendaftaran kursus kahwin selewat-lewatnya sebelum 5 hari dari tarikh kursus dengan membuat pembayaran kepada pihak penganjur.
3. Apakah syarat-syarat penyertaan kursus kahwin?
Peserta boleh semak syarat-syarat penyertaan kursus kahwin dalam gambar di bawah yang juga tertera di portal ya:
Kredit gambar: sppim.gov.my
Senang je kan nak daftar kursus kahwin online? Hanya ikuti beberapa langkah, dah siap.
Semoga segala urusan untuk pernikahan anda akan dipermudahkan!


Talasemia: Jenis-jenis, Simptom, dan Semua Yang Anda Perlu Tahu, Terutamanya Bagi Yang Bakal Berkahwin

Menurut data daripada Kementerian Kesihatan Malaysia, lebih kurang 8,000 orang rakyat Malaysia mengalami masalah Talasemia ini, dan seramai 150-200 bayi yang lahir dengan kondisi ini.
Bagi anda yang sedang merancang hari perkahwinan yang bakal tiba, pasti anda tertanya-tanya apakah itu talasemia. Mana taknya, selain daripada ujian saringan HIV, bakal pengantin digalakkan untuk melakukan ujian saringan Talasemia.

Apakah itu Talasemia dan Bagaimana ia Berjangkit?
Setiap manusia memerlukan hemoglobin yang mencukupi dan berkualiti untuk kelangsungan hidup. Hemoglobin adalah protein yang ada di dalam sel darah merah yang membawa bekalan oksigen untuk seluruh badan. Penghasilan hemoglobin dikawal oleh gen di dalam badan.

Talasemia adalah kondisi dimana seseorang mempunyai hemoglobin yang tidak mencukupi untuk keperluan badan. Ia adalah penyakit genetik yang berbahaya disebabkan oleh mutasi sel DNA yang tidak dapat menghasilkan hemoglobin yang berkualiti dan mencukupi. Ini akan menyebabkan badan sentiasa kekurangan darah.
Ianya tidak boleh dijangkiti melalui pemindahan darah, udara dan air atau melalui sentuhan fizikal dan juga hubungan seksual ataupun oleh kekurangan zat makanan dan masalah kesihatan.
Jenis-jenis Talasemia
Secara umumnya, ada dua jenis Talasemia iaitu Talasemia major dan Talasemia minor. Talasemia major adalah mereka yang memang pesakit Talasemia, manakalah Talasemia minor adalah mereka yang menjadi pembawa gen Talasemia tetapi tidak bergejala dan kelihatan sihat.
Jika salah seorang ibu bapa adalah pembawa Talasemia, peluang anak untuk mewarisi gen Talasemia dan mungkin juga mendapat Talasemia major ialah sebanyak 50%. Jika kedua-dua ibu bapa adalah pembawa gen Talasemia, anak yang dilahirkan berisiko tinggi untuk mewarisi gen itu.

Simptom-simptom Talasemia
Kebanyakan bayi yang dilahirkan dengan Talasemia akan mengalami masalah kesihatan beberapa bulan selepas kelahiran. Antara simptom dan masalah yang berkaitan dengan Talasemia ini termasuklah:
Anemia: Pesakit akan rasa penat, lemah, nafas yang pendek, berdebar dan kadar degupan jantung yang tidak normal. Penyakit anemia ini juga menjadikan pesakit sentiasa kelihatan pucat lesi kerana kekurangan hemoglobin.
Terlalu banyak zat besi di dalam badan: Mereka yang dijangkiti Talasemia perlu menjalankan pemindahan darah untuk menambah jumlah hemoglobin di dalam badan. Pemindahan darah ini boleh memberikan masalah kepada jantung, hati, dan kandungan hormon di dalam badan jika tidak dipantau dengan rapi.
Kadar pertumbuhan yang perlahan: Sesetengah penghidap Talasemia ini mengalami kadar pertumbuhan yang perlahan berbanding orang awam yang seusia dengan mereka. Mereka juga cenderung untuk mengalami osteoporosis dan masalah kemandulan.
Kredit gambar: Halo Doktor
Bagi kanak-kanak yang mengalami talasemia, antara simptom-simptom yang ada pada mereka ialah:
Kelihatan normal semasa kelahiran dan secara perlahan-lahan, dia akan kelihatan pucat apabila usia meningkat. Kanak-kanak kelihatan letih dan gelisah. Kekurangan darah (anemia) yang teruk boleh mengakibatkan sesak nafas.Kulit, mata dan mukosa kelihatan kekuningan (jaundis).Kurang selera makan.Kembung perut disebabkan oleh pembengkakan hati dan limpa.Perubahan pada pembentukan tulang muka.
Rawatan untuk Talasemia
Mereka yang menghidap Talasemia bukanlah bermakna tidak mempunyai harapan untuk hidup seperti orang biasa. Cuma, mereka memerlukan penjagaan dan pemantauan rapi untuk kelangsungan hidup. Talasemia cenderung untuk menyebabkan masalah jantung seawal usia 30 tahun.
Antara rawatan yang boleh dilakukan ke atas kondisi Talasemia ini termasuklah:
Pemindahan darah
Pemindahan darah yang kerap dapat merawat dan menghalang penyakit anaemia. Untuk kes-kes yang berat, pesakit dikehendaki melakukan pemindahan darah sebulan sekali.
Terapi chelation
Rawatan ini adalah rawatan perubatan untuk membuang lebihan zat besi di dalam badan pesakit. Pesakit yang kerap menjalani pemindahan darah akan mengalami zat besi yang berlebih dan terapi chelation ini adalah jalan penyelesaian untuk kesan sampingan itu.
Kredit National Institute of Health
Amalan hidup sihat
Dengan mengamalkan gaya hidup sihat, mengambil pemakanan sihat, kerap bersenam, tidak merokok dan minum alkohol dapat membantu mengurangkan kesan sampingan kondisi Talasemia ini.
Pemindahan sel stem atau tulang belakang
Prosedur pemindahan tulang belakang selalunya dapat menyelesaikan masalah Talasemia untuk seseorang. Namun demikian, atas faktor risiko yang tinggi, ianya jarang menjadi pilihan pesakit, mahupun pakar perubatan.
Splenectomy atau pembuangan limpa juga mungkin perlu dilakukan dalam keadaan tertentu.
Talasemia dan Perkahwinan
Talasemia boleh dielakkan dengan pengesanan awal pembawa serta mengelakkan perkahwinan antara pembawa Talasemia.
Namun, sebagai manusia, kita sendiri akui yang cinta itu buta. Kita tidak boleh menghalang sesiapa untuk berkahwin dengan mana-mana jodoh yang memang sudah ditakdirkan untuknya.
Maka, dengan mendalami masalah kondisi Talasemia, cara-cara untuk menghadapinya, dan mengambilkira setiap aspek dan risiko, berilah sokongan seadanya untuk orang tercinta. Ingatlah, ujian ini bukan sahaja terhadap pesakit Talasemia, malah, ia juga menjadi ujian untuk kita supaya menjadi hamba Allah yang bertaqwa dan sentiasa berserah dan berharap kepada keajaiban dan kebaikanNya.


Anak Mama Malas? Ibu Ini Kongsi Bagaimana Naikkan Motivasi Anak Dengan Mudah

Secara definisinya, malas bermaksud tidak mahu berbuat apa-apa langsung. Selain itu, malas juga tidak mahu menolong orang lain. Malas juga sering dikaitkan dengan konotatif yang negatif. Anak Mama ada perangai seperti ini ke?
Sekiranya Mama mula nampak perangai seperti ini dalam anak-anak Mama, Puan Wawa Shauqi yang sering kongsikan pengalaman dan tips keibubapaan, kongsikan pula cara-cara untuk menaikkan motivasi anak-anak.
Jom baca perkongsian beliau:
Motivasi untuk Anak-Anak
Post ini adalah mengenai MOTIVATION. Macam mana kita nak didik anak kita yang MALAS. Dan macam mana nak jadikan anak kita rajin mengemas, rajin urus diri dan rajin belajar tanpa disuruh.

Intrinsic Motivation. Ini yang Akil ada. Intrinsic Motivation tu adalah bila tingkah laku kita ni didorong oleh rasa puas. Puas bila berusaha. Puas bila belajar. Puas bila dapat buat sendiri.Extrinsic motivation. Ini pula apa yang anak saya ada. Extrinsic motivation adalah, bila anak terdorong buat sesuatu, hanya bila adanya reward. Termasuklah reward main main fon, reward sticker dan sebagainya.
Extrinsic Tidak Bagus Apabila Dewasa
Extrinsic ni tak bagus untuk kesan jangka masa panjang. Sebab ia tak mendidik bila anak dewasa.
Kredit gambar: Istock
Kesannya:
Anak hanya buat sesuatu hanya bila ada reward.Membesar dengan perangai suka bertangguh.Kurang rasa komited dan ‘sense of responsibility’ tak ada.
Haa.. Tak nak kan anak-anak kita jadi macam tu bila dah besar.
Alangkah bahagia kita dapat besarkan anak-anak yang rajin macam anak-anak di Jepun tu. Sebenarnya ada cara untuk tingkatkan motivasi dan minat anak.
Tak perlu disuruh, tak perlu ditempik, tak perlu dijentik. Mereka mampu ada motivasi untuk lakukan kerja-kerja dengan sendiri, walaupun masih kecil.
Ayuh kita cuba lakukan 6 langkah untuk anak kita yang MALAS, bertukar jadi RAJIN.
6 Motivasi Untuk Anak Malas

#1 Gamifikasi
Ibu bapa atau guru suntik elemen kreatif permainan dalam aktiviti/kerja yang mahu anak selesaikan. Contoh: lumba mengemas, belajar ABC secara bermain dan menari, treasure hunt sewaktu belajar.
#2 Rasa Pencapaian
Target untuk capai kejayaan pertama. Kejayaan pertama akan dorong anak untuk capai kejayaan seterusnya. Raikan anak dengan sorakan/ucapan tahniah setiap kali mereka berjaya selesaikan tugas.
#3 Menetapkan Matlamat
Instead of reward sticker, ganti dengan goal chart. Buat senarai kecil atau poster yang tertulis MATLAMAT akhir yang anak nak capai.
#4 Bergerak
Mulakan setiap aktiviti dengan senaman.Senaman akan mencetus dopamin yang meningkatkan motivasi.Hilang minat, kesungguhan suka bertanguh dan susah fokus adalah petanda tubuh kurung dopamin.
#5 Muzik
Kajian mendapati, 15 minit mendengar muzik kegemaran, mampu meningkatkan motivasi.Belanja anak-anak dengan lagu bersemangat/mood booster music/lagu berinspirasi apabila mereka sedang melakukan sesuatu tugas yang berat untuk mereka.
#6 Kata-Kata Semangat
Memaksa dan mendesak menyebabkan anak melihat kerja yang disuruh sebagai beban.Manakala, kata-kata semangat meransang  semangat untuk anak melakikan sesuatu.Beri anak rasa selamat dan selesa untuk mencuba.Tambahkan perkataan ‘jom’ dalam setiap arahan.

Banyak input yang kita dapat daripada Puan Wawa Shauqi seperti gamifikasi, memberi mereka rasa sesuatu pencapaian, menetapkan matlamat, bergerak, muzik dan juga kata-kata semangat.
Pesan Mama Siti:
Dengan cara-cara ini, semoga ia bermanfaat untuk Mama laksanakan di rumah. Motivasikan anak Mama dengan tips-tips ini dan lihat perubahannya! Mama Siti doakan semoga berjaya dan selamat mencuba!


Jenis-jenis dan Tips Pengambilan Beras Untuk Diet dan Kesihatan

Berat badan dan diet sangat dekat dan sinonim dengan kaum hawa, terutamanya para ibu dan isteri. Ramai yang mengharapkan sekurang-kurangnya dapat mengekalkan berat badan sebelum berkahwin.
Antara tips mudah yang diamalkan oleh ramai kaum wanita di luar sana ialah dengan tidak makan nasi. Benarkah cara tidak makan nasi itu berkesan untuk para ibu?
Menurut Kevin Zahari, jurulatih dan pakar kecergasan dan fitness yang tidak asing lagi di kalangan kita, kaedah berdiet tanpa nasi ini adalah satu mitos. Nasi mengandungi karbohidrat yang memberi tenaga kepada badan untuk melakukan aktiviti seharian seperti bersukan dan sebagainya. Ia juga sumber fiber bagi melancarkan sistem penghadaman badan.
Badan kita memerlukan nasi di dalam diet seharian. Yang perlu kita lakukan ialah memantau jenis dan kuantiti pengambilannya. Tahukah anda bahawa beras yang kita makan itu mempunyai pelbagai jenis dan memberi manfaat yang berbeza antara satu sama lain.
Berikut, Mama Siti kongsikan jenis-jenis beras sesuai untuk diet dan kesihatan ibu-ibu sebagai panduan, semoga dapat membantu ibu-ibu menambah ilmu bermanfaat.
5 Jenis-jenis Beras di Malaysia
Beras-beras yang ada di Malaysia kebanyakkannya dibahagikan mengikut panjang, kandungan beras hancur dan kadar pengisarannya.
Antara jenis beras yang ada ialah:
1. Beras Putih

Beras putih di pasaran Malaysia terbahagi kepada beras putih tempatan dan beras putih import. Beras ini mempunyai kandungan mineral dan vitamin seperti zat besi, fosforus dan asid folik. Kebanyakan beras import yang ada, adalah dari negara Thailand dan Vietnam di mana kandungan nutrisinya sama seperti beras tempatan.
Beras ini juga mempunyai sumber kalori yang tinggi iaitu sehingga 150 kCal untuk 100gm. Cara beras putih diproses menyebabkan ia tidak begitu menyihatkan kerana kebanyakkan nutrien ada dibuang semasa proses pengilangan. Ia juga mengandungi  White rice has a high  Indeks Glisemik yang tinggi yang menjadi risiko kepada pesakit diabetes.
2. Beras Perang

Jika anda hendak menurunkan berat badan, beras perang adalah beras yang sesuai untuk anda cuba. Beras perang adalah bijirin penuh yang mempunyai lapisan bran dan germ yang tidak terdapat pada beras putih.
Bran sangat tinggi dengan serat manakala germ sangat tinggi dengan nutrisi seperti vitamin B dan zat besi.Kandungan kalorinya sebanya 111 kCal dalam setiap 100gm hidangan juga membantu untuk mengurangkan berat badan.
3. Beras Basmati

Beras Basmati berasal daripada India dan Pakistan. Ia mempunyai saiz panjang dan apabila dimasak, saiznya akan berganda, Beras Basmati juga mempunyai aroma yang wangi dan tidak melekat antara satu sama lain.
Nasi ini adalah pilihan tepat untuk Biryani, nasi Mandy dan nasi Khabsah serta nasi minyak. Khasiatnya sama juga seperti beras putih yang lain. Kandungan kalori di dalam 100gm beras Basmati ialah 130kCal.
4. Beras Jepun

Beras Jepun atau Japnica rice ini banyak digunakan untuk masakan Jepun atau Korea. Ia mempunyai saiz yang lebih pendek dan gemuk berbanding beras putih yang biasa kita makan. Ia mempunyai tekstur yang lembap dan lembut dan sedikit melekit berbanding dengan bijirin beras panjang.
Beras ini kaya dengan sumber protein, kalsium dan vitamin serta serat. Beras Jepun ini mengandungi kalori 168kCal dalam 100gm hidangan, tetapi, kerana strukturnya, kita tidak memerlukan kuantiti yang banyak dalam satu hidang untuk kenyang.
5. Beras Pulut

Warna beras pulut lebih putih berbanding dengan beras putih biasa. Ia adalah bijirin yang mempunyai kandungan kanji dan protein yang tinggi. Untuk memasak beras ini, ia perlu direndam terlebih dahulu.
Beras ini akan menjadi lebih lembut dan melekit selepas dimasak. Beras pulut kukus sangat enak apabila dihidangkan bersama ikan masin dan kelapa parut ataupun bersama potongan buah mangga. Untuk anda yang sedang berdiet mungkin ingin berhati-hati dalam pengambilan beras pulut ini kerana ia mempunyai 185kCal dalam 100gm hidangan.
Tips Pengambilan Beras untuk Kurang Berat Badan
Sebenarnya, makan nasi bukanlah faktor utama yang menyebabkan berat badan seseorang bertambah. Kita haruslah bijak memilih jenis beras yang sesuai untuk keperluan badan dan aktiviti harian kita.
Jika mengikut kadar kalori bagi jenis beras, beras perang adalah yang terbaik untuk mereka yang ingin berdiet serta dapat mengurangkan risiko diabetes, obesiti dan penyakit jantung.

Cara masakan beras atau hidangan nasi itu juga memainkan faktor utama. Pilih untuk memakan nasi yang dikukus berbanding nasi goreng.
Beras tidak mengandungi protein, jadi, padankanlah makanan nasi anda dengan sumber protein dari haiwan yang berpadanan.
Bilas dan basuh beras anda beberapa kali sebelum memasaknya untuk menghilangkan kanji yang ada diluar kulit beras. Kandungan air yang kurang juga akan membuatkan kandungan kanji lebih tinggi berbanding memasak beras dengan air yang berlebihan.
Tambahkan sayur-sayuran sebagai sumber serat tambahan dalam hidangan diet anda.
Ibu-ibu, sebenarnya, nak kurus tidak salah. Cuma kita akan lebih merasa pentingnya untuk kurus bukan sekadar untuk lawa, tetapi lebih kepada untuk kesihatan. Berniatlah untuk kurus kerana hendak mengamalkan kehidupan yang sihat dan dielakkan dari penyakit berbahaya. Semoga usaha anda untuk mengamalkan diet yang seimbang dan sihat membawa hasil yang bermanfaat.


Awas dan Take Note Mama: Tidak Boleh Ambil Sembarangan Ubat Ketika Hamil!

Sebenarnya kita tidak boleh ambil sembarangan ubat ketika hamil tau Mama. Hal ini kerana, terdapat banyak risiko kepada anak dalam kandungan kita. Sebab itulah kita harus take note dengan perkongsian kali ini!
Baru-baru ini di Twitter, sebuah akaun farmasi telah berkongsi informasi tentang pelbagai jenis ubatan yang tidak boleh diambil ibu mengandung.
Ini adalah kerana untuk mengelakkan daripada berlakunya perkara yang tidak diingini pada janin Mama seperti kecacatan atau penyebab keguguran.
Adakah Mama aware tentang ini? Mari kita lihat senarai yang diberi!
5 Jenis Ubat Yang Berisiko Pada Bayi Mama

Untuk ibu mengandung, ada beberapa jenis ubat yang tak boleh makan.
Ubat-ubat dalam senarai ni boleh menyebabkan kecacatan pada janin dan ada jugak yang boleh sebabkan keguguran.
#1 Chloramphenicol
Gray baby syndrome (Kredit gambar: Farmacora)
Ubat ni ubat antibiotik yg biasanya doktor prescribed untuk orang yang ada infection.
Ibu yang hamil tak boleh makan ubat ni sebab boleh menyebabkan bayi mengalami gray baby syndrome.
#2 Levofloxacin dan ciprofloxacin
Ubat ni pun ubat antibiotik untuk infection jugak.
Ada satu kajian pernah buat pada tahun 2017, diorang concludekan ada 3 risiko ubat ni untuk ibu hamil iaitu:
Meningkatkan risiko keguguranMenyebabkan masalah pada tumbesaran tulang bayi Menyebabkan masalah pada perkembangan otot bayi
#3 Sulfonamides
Ini pun salah satu daripada keluarga ubat antibiotik jugak.
Pengambilan ubat ni boleh menyebabkan risiko keguguran & masalah jaundice yg teruk pada bayi bila lahir nanti.

#4 Codeine
Ubat ni biasanya doctor prescribed untuk masalah batuk kering, diarrhea & tahan sakit.
Jadi kalau batuk, pergi farmasi nak beli ubat, semak dulu kandungan ubat batuk tu.
Lagi bagus tanya dengan pharmacist in charge.
Apa kesan codeine ni pada bayi?
Ia boleh menyebabkan simptom withdrawal pada bayi baru lahir.
#5 Ibuprofen
Banyak kegunaan ibuprofen ni sebenarnya. Ibuprofen ni digunakan untuk rawatan sakit sendi, gout, demam & sakit gigi.
Sebab fungsi utama ubat ni adalah sebagai ubat tahan sakit.
Antara kesan ibuprofen ni pada bayi adalah:
JaundisPendarahanKerosakan pada dinding usus perut. Menyebabkan masalah jantung pada saluran penting duktus arteriosus.
Ilmu pengetahuan ni bukan untuk orang perempuan je tau.
Orang laki pun kena belajar sama, takdelah kita terbeli ubat yang tak sepatutnya waktu pasangan kita tengah hamil nanti.
Jadilah pasangan yang bertanggungjawab & membantu.
Kerjasama Suami Dan Isteri
Mama Siti pun terkejut dengan ubat-ubat ini yang tidak boleh ambil sesuka hati semasa hamil. Sekarang, Mama pasti lebih ramai bakal-bakal ibu sudah tahu ubat apakah yang boleh diambil dan harus dielakkan.

Jenis-jenis ubat yang tidak disarankan ambil ketika hamil adalah Chloramphenicol, Levofloxacin dan ciprofloxacin, Sulfonamides, Codeine dan Ibuprofen.
Encik suami pun kena take note tau tentang hal-hal ini. Sebelum mengambil sesuatu ubat, pastikan check dulu dan buat research.
Pastikan Mama berwaspada dengan jenis ubat dan risikonya. Semoga perkongsian ini bermanfaat untuk Mama dan Papa.


Alamak, Anak Mama Susah Nak Makan Ubat? Mommy Elfira Loy Kongsi Tips Berkesan!

Awas Mama! Sekarang banyak dengar kes anak-anak sakit, wad di hospital pun semakin penuh. Memang musim sakit untuk anak kecil tambah lagi dengan kes COVID-19 yang meningkat. Alamak, risau betul Mama Siti!
Lagi merisaukan jika anak-anak sakit semestinya cabaran memberi si kecil makan ubat bukan? Kalau yang senang, senang lah. Kalau yang degil, bergelut dengan Mama pula? Macam-macam perangai sampai Mama pun tak tahu dah nak buat apa.
Untuk Mama yang perlukan tips, Mommy El ada kongsikan macam mana dia bagi anak lelakinya, Rayyan makan ubat.
Sakit Yang Berpanjangan
Isnin lalu, Mommy El memberitahu Instagram followers nya, Rayyan telah menghidap penyakit pneumonia. Elfira mengaku bahawa Rayyan sudah lama sakit dan sudah berjumpa dengan pelbagai doktor untuk menentukan penyakit apa yang menjangkiti anaknya itu.

Kredit gambar: Instagram Elfira Loy
Sampai ke hospital, doktor nasihatkan untuk buat x-ray, dan keputusannya menunjukkan Rayyan menghidap pneumonia. Sebelum masuk wad pun dah kena buat ujian COVID-19, kesian Rayyan. Sebelum warded doktor menyuruh Elfira untuk monitor dulu kerana ward pun sudah penuh.
Sementara itu, Elfira tekad berkongsi tentang bagaimana cara dia memberi anaknya ubat. Jom kita baca!
Dugaan Seorang Mommy El
Kredit gambar: Instagram Elfira Loy
Bila kena bagi Rayyan makan ubat sorang sorang ni, memang kena perketatkan permainan kita sebagai seorang ibu.
Cara-Cara Pemberian Ubat Yang Efektif
Balut dia dan angkat kepala dia sedikit. Duduk atas dia bagi tangan tak gerak (Jangan duduk betul pulak).Pegang muka dia kuat kuat.Bagi dia nganga, spray ubat berdekatan dengan tekak dia (Near tu maksudnya dekat ye ibu ibu bukan pada) Cara ini jugak di demokan oleh Dr.
Sekian terima kasih.
Kredit gambar: Instagram Elfira Loy
Fuhhh mommy setiap kali bagi ubat, bukan sebab dia tapi sebab kaki mommy memang akan auto lemah bila tengok ubat. So ni memang cabaran paling mencabar.
Orang yang tak suka ubat, kena bagi orang lain makan ubat.
Untuk baca dengan lebih lanjut, boleh jemput tengok post Mommy El di bawah.
        View this post on Instagram            A post shared by @elfiraloy
Wah, kesian Mommy Elfira struggle sangat bagi Rayyan makan ubat. Syabas Mama Siti ucapkan kerana berjaya bagi ubat dan siap kongsikan tips untuk Mama di luar sana untuk cuba. Bukan senang nak bagi ubat dekat si manja, meragam lagi menangis lagi, adui pening dibuatnya!
Kini, Rayyan pun berada di hospital dan harap-harap semakin pulih. Banyak cabaran Mommy Elfira dan suami tetapi mereka tetap berusaha untuk selagi boleh. Mama Siti turut mendoakannya.
Kredit gambar: Instagram Elfira Loy
Harap-harap perkongsian ini bermanfaat untuk Mama dan sekeluarga. Dengan pertolongan Encik suami juga mesti Mama akan berjaya! Sekarang musim kanak-kanak banyak masuk hospital dan sakit. Mama jaga diri tau! Selamat mencuba!


Pembelajaran Bersama dan Komunikasi: Bagaimana Anda Boleh Mengikuti Tahap Kemajuan Pembelajaran Anak Anda?

Sebagai ibu bapa, kita sentiasa berusaha untuk menyediakan yang terbaik untuk anak-anak termasuklah dari segi pendidikan. Seboleh-bolehnya, kita mahu anak selesa dan cepat ‘tangkap’ apa yang mereka pelajari. Ada sesetengah ibu bapa yang mendaftarkan anak ke kelas tambahan bagi memastikan anak mereka mudah belajar.
Kebanyakan kelas tambahan sekarang diadakan secara atas talian dan kadang-kadang menyebabkan kesukaran untuk anak-anak memahami subjek yang diajarkan kepada mereka. Apabila belajar atas talian, adalah sangat penting untuk anak-anak boleh ‘adapt’ manakala ibu bapa pula boleh memantau kemajuan mereka dalam setiap subjek termasuklah bahasa asing.
Kredit gambar: story.motherhood.com.my
Tetapi bagaimana untuk memantau kemajuan berorientasikan kanak-kanak dan bernilai kepada ibu bapa? Ketua Pegawai Eksekutif Novakid Max Azarov dan Pengarah Pengajian Amy Krolevetskaya berkongsi pengalaman mereka.
Ubah pemantauan kemajuan menjadi pembelajaran bersama dan masa berkualiti dengan anak anda
Kredit gambar: story.motherhood.com.my
Memiliki sikap untuk belajar adalah salah satu elemen pembelajaran sepanjang hayat, konsep yang dapat dilihat dan diterapkan dari perspektif yang berbeza: Profesional, peribadi tetapi juga bersama keluarga.
“Belajarlah bersama anak anda! Proses pembelajaran bersama membantu membina semula model peranan ibu bapa dan anak untuk beralih arah daripada cara tradisional Saya memantau tahap kemajuan akademik anda dan menguji anda kepada Kita belajar daripada satu sama lain dan menerokai dunia bersama-sama”, kata Max Azarov, Ketua Pegawai Eksekutif dan pengasas untuk platform Novakid ESL dan bapa kepada 3 orang anak.
Dengan pendekatan ini, kawalan kemajuan digantikan dengan minat dan sifat ingin tahu dalam kejayaan kanak-kanak dan penglibatan secara langsung dalam proses tersebut. Ibu bapa juga dapat belajar banyak perkara daripada anak-anak mereka.
Kredit gambar: story.motherhood.com.my
“Jika ibu bapa dan anak-anak menggabungkan kemahiran mereka bersama, mereka boleh menjadi satu pasukan: menjadi lebih baik, belajar dengan lebih baik dan menyeronokkan. Contohnya, pembelajaran bersama adalah ketika ibu bapa bersama anak-anak mencuba permainan digital. Anak-anak secara naluri lebih baik sedikit daripada ibu bapa mereka. Sebaliknya, ibu bapa mungkin lebih reflektif, dan kadang-kadang juga dapat mengesan beberapa masalah, perangkap, seperti perkara yang berbahaya dalam talian. Mereka perlu menerima bahawa setiap dari mereka mempunyai kelebihan tersendiri di dalam sesuatu perkara”, kata Amy Krolevetskaya, Pengarah Pengajian di Novakid.
Sebaliknya, pembelajaran bukan sahaja mengenai ilmu pengetahuan sebagai perkara utama, tetapi juga mengenai pendekatan dan format pembelajaran baru. Sekiranya kita bercakap mengenai pembelajaran bahasa asing, maka kurikulum sekolah ibu bapa 20-30 tahun yang lalu sangat berbeza dengan format moden yang tersedia untuk kanak-kanak hari ini – platform digital, program ESL berasaskan permainan dan kaedah yang fokus kepada pertuturan. Belajar untuk belajar semula adalah sisi lain dari pembelajaran bersama.
Cipta ruang selamat antara anda dan anak-anak: Menjadi diri sendiri dan fokuskan kepada pengalaman dan emosi mereka
Kredit gambar: story.motherhood.com.my
Sentiasa dekat dengan anak anda semasa mereka belajar menjadikan mereka selesa ketika sesi pembelajaran. Kepercayaan dan komunikasi berterusan adalah komponen yang sangat penting dalam proses pembelajaran. Tanpa dua perkara asas ini, boleh timbulnya risiko salah faham dan halangan dalam komunikasi antara anak dan ibu bapa.
“Soalan yang seringkali ditanyakan Apa yang kamu belajar di sekolah pada hari ini? boleh mengelirukan, kerana bagi kanak-kanak itu sendiri, proses pembelajaran adalah lebih penting daripada hasil. Sebaliknya, tanyakan mereka jika mereka berminat dengan pelajaran tersebut, jika mereka menyukai topik itu atau jika mereka ingin mengetahui lebih lanjut mengenainya pada masa lapang mereka”, kata Max Azarov.
Kredit gambar: story.motherhood.com.my
Adalah sangat penting untuk dapat bertanya soalan, menjadi kreatif, dan menarik emosi dan pengalaman anak-anak. Minat untuk belajar bukan diukur dengan bilangan subjek atau pembelajaran yang dipelajari, tetapi dengan rasa ingin tahu dan pandangan penuh minat seorang kanak-kanak.
“Kebanyakkan ibu bapa terus bertanyakan kepada soalan yang mereka ingin tahu, tetapi ideanya adalah untuk mengetahui sedikit sebanyak mengenai kehidupan seorang anak, tetapi dalam perspektif yang berbeza. Ia bukan tentang menjadi penyoal siasat, tetapi anda perlu berada bersama anak-anak, agar lebih mudah untuk mereka mendekati anda. Mencipta ruang untuk hubungan antara anda dan anak-anak adalah strategi yang baik. Ketahui apa yang anak anda sukai dan cuba fahami dan ‘masuk’ ke dunia mereka. Cari aktiviti yang menarik untuk anda berdua, kemudian lakukannya, praktikkannya, dan bincangkan mengenainya”, tegas Amy Krolevetskaya.
Berusaha untuk menjadi pihak ketiga dalam model pembelajaran digital: Mengambil bahagian dalam proses dan bersikap proaktif
Kredit gambar: story.motherhood.com.my
Begitu juga dengan pembelajaran secara dalam talian, iaitu e-pembelajaran yang turut memerlukan sikap proaktif ibu bapa secara berterusan. Peranan ibu bapa tidak boleh terhad kepada “pemerhatian luar” dan “penilaian keputusan” sahaja.
Untuk membolehkan ibu bapa mengambil bahagian secara aktif dalam proses pembelajaran bahasa Inggeris, platform ESL Novakid telah membangunkan akaun khusus untuk ibu bapa. Ia adalah ruang untuk komunikasi antara guru, sekolah, kanak-kanak dan ibu bapa, dan sistem navigasi yang mudah untuk melihat jadual, kandungan kursus, bonus dan langganan.
“Komen guru berkenaan perkembangan anak dalam setiap kelas boleh dilihat dalam akaun peribadi, ada juga ruangan chat dengan pihak sokongan sekolah Novakid. Segala cadangan daripada ibu bapa pelajar juga akan diambil kira. Kami sangat memerlukan maklum balas dan penglibatan ibu bapa dalam proses pembelajaran secara atas talian ini”, ulas Max Azarov.
Untuk maklumat lanjut, tonton video ini:

Dalam bahagian “pencapaian”, anda boleh melihat kemajuan anak anda dalam program kursus, mengetahui topik pembelajaran yang seterusnya dan juga kerja rumah. Di bahagian ‘Library’ pula mengandungi buku mewarna, video dan bahan tambahan untuk pembelajaran bahasa Inggeris. Novakid mengesyorkan membuat kerja rumah sambil bermain permainan pendidikan bersama-sama dengan anak anda. Kongsi pengalaman pembelajaran untuk menjadikannya lebih menyeronokkan, menghiburkan dan berkesan kepada kedua-duanya!
Untuk maklumat lanjut mengenai Novakid, layari www.novakid.my hari ini.
Artikel ini disediakan oleh platform ESL Novakid.


Mama Suka Kunyah Ais Ketika Hamil? Pakar Pemakanan Jelaskan Kesan Ais Pada Sel Darah Merah

“Kenapa saya suka sangat kunyah ais?”
Kebanyakan wanita mempunyai persoalan yang sama. Kadang-kadang, Mama Siti pun suka juga! Misteri betul. Tetapi tidak mengapa, Puan Syaza, seorang Pakar Pemakanan yang berdaftar berbesar hati untuk kongsikan ilmunya bersama Mama!
Melalui posting di akaun Facebooknya, Pakar Pemakanan yang bertauliah ini menerangkan kemungkinan kenapa Mama suka kunyah ais dan kenapa Mama demand makanan pelik-pelik daripada encik suami seperti nak makan sabun lah, tayar lah. Aduuui, macam-macam. Tapi itu normal semasa kehamilan.
Nak tahu lebih lanjut? Haa, jom kita baca dulu!
Kesan Gemar Kunyah Ais Ketika Hamil

Kredit gambar: Medical Health News
Ramai ibu mengandung saya jumpa suka makan ais. Ada juga anak anak yg suka kunyah ais mcm gula gula dibuatnya.
Pernah saya berjumpa satu client yg paras Hb (sel darah merah) rendah sangat.
Saya pun tanya ‘Boleh saya tahu puan makan apa kebiasaannya? Rendah sangat Hb puan ni.’
Beliau menjawab, sejak dua menjak ni saya takda selera makan nak muntah je Puan Syaza, saya lalu kunyah ais je, jawab beliau sambil sengih sengih. Saya dalam hati, patutlah.
Apa Kaitan Kunyah Ais Dengan Paras Sel Darah Merah?
Kredit gambar: Medical News Today
1) Mengidam Bahan Bukan Makanan (PICA)
American Pregnancy Association menyatakan,
Jika wanita mengandung mengidam bahan bukan makanan (ais, tanah, sabun, ubat gigi) dan memakannya, ia boleh mendatangkan kemudaratan kepada ibu dan bayi yang dikandungnya.Bahan yang diambil berkemungkinan boleh menghalang penyerapan nutrien (vitamin dan mineral) dalam makanan yang diambil oleh wanita tersebut dan boleh menjadi punca berlakunya kekurangan zat yang berterusan.
Selalunya tabiat mengunyah ais (pagophagia) sering dikaitkan dengan ibu hamil yg mempunyai rendah haemoglobin dlm darah (anemia). Jadi sebaiknya pergi periksa ya jika ada kenalan yg suka mengunyah ais ni.
2) Kalau Mengidam Makanan Pula?
Sebenarnya, penyebab berlakunya mengidam atau penolakan sesuatu jenis makanan semasa mengandung masih tidak diketahui.
Terdapat pelbagai faktor yang dikaitkan sebagai punca berlakunya mengidam.
Kredit gambar: Cleveland Clinic
Menurut seorang pengkaji, Siobhan Dolan berpendapat
mengidam atau penolakan semasa kehamilan sebenarnya merupakan satu faktor perlindungan, walaupun tiada data saintifik yang mencukupi untuk menyokong teori ini.
Perkara seperti peningkatan keperluan kalori serta zat makanan (nutrien) semasa kehamilan dan keperluan untuk pertumbuhan atau pembentukan janin merupakan alasan mengapa keadaan ini berlaku.
Walau bagaimanapun, ada sesetengah saintis atau penyelidik menyatakan
perubahan hormon semasa mengandung turut memberi kesan kepada deria bau. Ini secara tidak langsung memberi kesan dalam pemilihan dan pengambilan makanan.

Mengidam sesuatu jenis makanan semasa mengandung turut dikaitkan sebagai petanda berlakunya kekurangan zat makanan atau nutrien.
Sebagai contoh, seseorang wanita hamil yang mengidam susu atau produk tenusu seperti keju menunjukkan kekurangan kalsium. Manakala mengidam makanan manis seperti coklat menandakan peningkatan keperluan kalori atau kekurangan vitamin B.
Kredit gambar: Happy Family Organic
Jadi apakah yang perlu dilakukan jika anda mengidam semasa hamil?
Jadi Apa Mama Perlu Buat?
Berikut adalah 6 langkah yang boleh anda lakukan:
Makan makanan yang seimbang dan pilih makanan yang kurang lemak serta tinggi serat seperti produk bijirin penuh, buah-buahan dan sayur-sayuran serta kekacang. Sekiranya anda makan secara sihat setiap hari, sesekali anda mengidam makanan yang kurang berkhasiat dan diambil dalam jumlah yang sedikit tidak menjejaskan keperluan zat yang diperlukan oleh bayi dalam kandungan.Makan secara kerap dan boleh makan enam kali dalam sehari dalam jumlah yang sedikit tetapi mengenyangkan. Ini bagi membantu mengelakkan penurunan paras gula dalam darah sehingga sukar untuk mengawal keinginan untuk makan.Alihkan perhatian dengan keluar berjalan, bersembang, membaca atau menjauhi dapur anda atau kedai.Beri tumpuan kepada makanan yang rendah kandungan kalorinya.Sekiranya ingin makan ais krim, pilih ais krim yang diperbuat daripada yogurt rendah lemak yang disejuk beku atau sorbet.Sekiranya mengidam untuk makan kerepek kentang (bergoreng), pilih yang dibakar atau dipanggang dan kurang garam.
Nasihat Untuk Kebaikan Mama
Kredit gambar: PruBSN
Sekali lagi dinyatakan, adalah tidak salah untuk anda mengidam semasa mengandung. Walau bagaimanapun, pastikan anda tidak mengambil makanan tersebut secara berlebihan.
Pengambilan makanan yang tinggi kalori terutamanya yang tinggi kandungan gula dan lemak atau minyak boleh menyebabkan peningkatan berat badan yang berlebihan secara mendadak.
Pertambahan berat badan yang berlebihan akan meningkatkan risiko anda untuk mendapat penyakit diabetes semasa mengandung dan masalah tekanan darah tinggi.
Dan jika anda mengidam bahan bukan makanan sila maklumkan pada doktor anda dan sentiasa ketahui status Hb anda.
Ketika kita hamil, macam-macam kita nak makan kan? Mama Siti faham, tetapi cuba ambil dengan moderasi dan ia untuk kesihatan Mama dan juga si manja juga! Ayuh kita terapkan amalan sihat supaya perjalanan kehamilan Mama berjalan dengan lancar. InsyaAllah dengan izin-Nya.


Jenis dan Cara-cara Memilih Susu Ibu Mengandung Yang Disyorkan

Sebaik sahaja mengesahkan yang seorang wanita itu mengandung, menjadi fitrah untuk memberi yang terbaik untuk si bayi, termasuklah menjaga kesihatan dan pemakanan sihatnya.
Susu adalah antara makanan yang lengkap dengan nutrien untuk memastikan kesihatan ibu mengandung dan bayi yang dikandungnya berada di tahap yang baik. Jadi, tidak hairanlah apabila kebanyakan doktor akan mengesyorkan ibu mengandung untuk mengambil susu setiap hari semasa hamil.
Namun demikian, ibu semua kenalah berhati-hati agar tidak berlebihan dalam mengambil susu melebihi dari yang diperlukan kerani lemak di dalam susu boleh menyebabkan kenaikan berat badan berlebihan jika tidak dikawal.
Susu boleh datang dari pelbagai sumber samada daripada haiwan atau tumbuhan. Pakar pemakanan bersetuju yang susu lembu adalah antara yang terbaik berbanding susu lain, namun, ibu hendaklah mengetahui apa yang terbaik untuk badan ibu sendiri kerana ia mungkin berbeza daripada orang lain.
Di ruangan kali ini, Mama Siti ingin berkongsi sedikit ilmu tentang jenis-jenis susu yang boleh para ibu ambil sepanjang kehamilan.
Jenis-jenis Susu Ibu Mengandung Yang Boleh Diambil
1. Susu Lembu

Kredit Wikipedia
Kebanyakan pakar pemakanan akan mencadangkan susu lembu sebagai pilihan utama ibu yang mengandung. Susu lembu dilengkapi dengan nutrien yang diperlukan oleh ibu serta membantu perkembangan bayi yang dikandung.
Kalsium dan Vitamin D di dalam susu lembu diperlukan untuk membantu membina dan mengekalkan tulang yang kuat. Susu lembu juga kaya dengan zat protein yang membantu perkembangan sel badan bayi.
2. Susu Soya
Kredit MedicineNet
Bagi mereka yang alah pada laktosa di dalam susu lembu, atau pun vegetarian / vegan, susu soya boleh dijadikan susu alternatif kepada susu lembu.
Penghasilan susu daripada soya diperkukuhkan lagi dengan kandungan kalsium yang setara dengan susu lembu. Namun, badan anda mungkin tidak akan mendapat kalsium yang sama dengan apa yang dibekalkan di dalam susu lembu kerana soya itu sendiri secara alaminya akan menyerap sedikit kalsium yang ada.
3. Susu Badam

Susu badam juga boleh dijadikan alternatif selain daripada susu soya. Walaupun ia mengandungi kurang nutrien asli dan lebih rendah kandungan lemak berbanding susu lembu, susu daripada kacang badam ini kaya dengan Vitamin E yang bertindak sebagai agen antioksida serta lemak asid omega-3 yang membantu untuk melegakan aliran darah dan mengekalkan kesihatan jantung.
4. Susu Kambing
Kredit Newsbyte
Secara umumnya, susu kambing lebih mudah untuk dihadam berbanding dengan susu lembu. Ini menjadi sebab utama ada ibu-ibu yang lebih gemar memilih untuk mengambil susu kambing. Ia dapat membantu meningkatkan sistem penghadaman.
Susu kambing juga mempunya khasiat kalsium yang dapat menggantikan kalsium yang hilang di dalam badan semasa proses kehamilan.
5. Susu Oat
Kredit Allrecipes
Ada juga para ibu yang alah pada produk tenusu, soya dan kekacang. Untuk mereka yang tergolong di dalam kategori ini, alternatif pilihan untuk mengambil suplemen susu semasa mengandung ialah susu daripada oat.
Susu oat mengandungi kurang protein berbanding susu lembu, tetapi ia mengandungi kandungan karbohidrat yang tinggi untuk memberi tenaga untuk para ibu mengandung. Susu oat juga mempunyai khasiat zat besi, vitamin B dan zat mineral yang lain yang baik untuk badan.
Cara-cara Memilih Susu yang Terbaik untuk Ibu Mengandung
Walaupun susu antara sumber diet yang digalakkan pengambilannya, ibu-ibu haruslah mengetahui bagaimanakan cara-cara yang perlu ibu-ibu ambil kira apa yang terbaik buat ibu dan bayi yang dikandung.
Sebelum membuat keputusan untuk memilih jenis susu yang bersesuaian untuk ibu dan bayi yang dikandung,  pastikan perkara-perkara berikut dijadikan panduan dalam membuat pilihan:
#1 Fokuskan pada jumlah kalori yang diambil.
Pastikan ibu mendapat jumlah kalori yang mencukupi dan tidak berlebihan ataupun berkurangan. Jika anda seorang yang tidak gemar minum susu, cuba alternatif dengan mengambil susu dalam pemakanan harian seperti bijirin sarapan.
Ambillah susu skimmed milk atau yang rendah lemak untuk mengurangkan pengambilan susu yang mempunya lemak tepu berlebihan.
#2 Susu tanpa gula
Jika ibu memilih untuk mengambil susu yang berasal dari tumbuhan, pilihlah yang tanpa kandungan gula. Kebanyakan susu daripada tumbuhan mengandungi gula tambahan kerana ia tidak mengandungi gula semulajadi (laktosa) seperti susu daripada haiwan. Gula laktosa di dalam susu haiwan adalah gula semulajadi dan tidak berperisa.
#3 Teliti kandungan tambahan atau fortified
Susu yang diperkukuhkan dengan kalsium selalunya mengandungi trikalsium fosfat atau kalsium karbonat di dalam label senarai kandungan. Ada juga susu yang diperkukuhkan dengan vitamin A dan vitamin D tambahan.
Proses ini disebut fortified. Susu asli tanpa pengukuhan zat tambahan terutamanya susu daripada tumbuhan mengandungi 40% kekurang zat berbanding susu lembu atau susu kambing.
#4 Pilih yang tinggi kalsium dan vitamin D
Ibu yang mengandung sangat memerlukan kandungan kalsium dan vitamin D yang tinggi untuk badan. Pilihlah susu yang mengandungi kandungan kalsium dan vitamin D yang tinggi yang ada di pasaran.
Bandingkan pilihan-pilihan susu yang ada dan buatlah keputusan yang bijak untuk kesihatan badan ibu dan anak yang dikandung.
#5 Alternatif selain susu
Jika para ibu memang daripada kalangan yang memang tidak boleh ‘bertoleransi’ dengan susu atau alternatifnya, tambahkan di dalam diet dengan memakan ikan-ikan yang rendah kandungan merkurinya seperi ikan sardin dan salmo.
Daging, telur dan sayur-sayuran yang berdaun hijau pekat juga boleh dijadikan alternatif.
5 Senarai susu yang baik untuk ibu mengandung
Jika ibu-ibu masih mencari-cari susu yang sesuai untuk ibu gunakan, berikut antara senarai berserta dengan link yang Mama Siti cadangkan untuk ibu-ibu mencuba:
1. Susu Enfamama A+

Enfamama A+ adalah susu yang sesuai untuk ibu mengandung dan juga menyusu badan. Ibu boleh memilih antara perisa biasa (vanila) atau cokelat mengikut selera ibu. Susu Enfama A+ ini diformulasikan dengan tambahan DHA & Choline yang memang diperlukan oleh ibu semasa mengandung dan menyusu badan. Dapatkan sample percuma untuk ibu cuba susu Enfama A+ ini di link berikut: sampel percuma Enfamama A+
2. Susu Anmum Materna

Susu Anmum Materna ini antara susu yang rendah lemak dan mengandungi DR10 dan Inulin yang baik untuk sistem pencernaan dan penghadaman ibu mengandung. Sistem pencernaan yang baik penting bagi memastikan badan ibu dapat menyerap nutrien-nutrien yang diperlukan untuk ibu mengandung.
3. Susu Kambing Wildan

Molekul lemak susu kambing lebih halus dan lebih mudah untuk dihadam berbanding susu lembu. Susu kambing Wildan ini adalah antara susu kambing yang mendapat pengiktarafan antarabangsa dan selamat untuk dimakan oleh ibu yang sedang hamil.  Susu ini lebih beralkali berbanding susu lembu yang kebanyakkannya berasid.
4. Susu Soya Evermom

Bagi ibu-ibu hamil yang mempunyai alahan pada laktosa susu, alternatif yang boleh diambil ialah dengan mengambil susu soya. Susu Soya Evermom ini adalah susu soya premium yang berkualiti tinggi dan baik untuk ibu. Selain dari kandungan asli soya, ia juga mengandungi serbuk saffron, ekstrak kurma dan habbatussauda yang baik untuk kesihatan badan. Ia juga membantu menambahkan susu badan bagi menyiapkan badan ibu hamil untuk menyusu apabila tiba masanya.
5. Susu Promama

Susu Promama dengan formulasi baru ini diperkaya dengan pelbagai nutrisi seperti DHA, Choline, Kalsium, Vitamin D dan Zat Besi. Ia tidak mempunyai tambahan gula Sukrosa dan kandungan lemak 84%  lebih rendah berbanding susu biasa.
Dapatkan nasihat dari pakar pemakanan ibu tentang pengambilan susu untuk ibu bagi memastikan pengalaman mengandung ibu-ibu menjadi suatu yang sangat ibu hargai sampai bila-bila. Mama Siti doakan agar ibu dan bayi yang dikandung sentiasa sihat dan cergas seadanya.


10 Tempat Menarik di Ipoh untuk Percutian Hujung Minggu

Hai, sedang merancang untuk bercuti ke Ipoh? Bandaraya berbukit  diapit oleh Banjaran Titiwangsa di sebelah timur dan Gunung Keledang di sebelah barat, dan unik dengan sejarah serta identiti sendiri.
Bandaraya Ipoh bermula dengan sebuah perkampungan di tebing Sungai Kinta. Keunikannya adalah dipenuhi dan dikelilingi oleh bukit-bukit batu kapur dengan pemandangan yang memukau.
Kita kongsikan ringkas 10 tempat menarik di Ipoh jika bercadang nak bercuti di hujung minggu.
1. Taman Rekreasi Gunung Lang
Taman Rekreasi Gunung Lang menyajikan pemandangan taman dan tasik di tepi Bukit Batu Kapur. Sesuai untuk percutian bajet atau singgah sebentar berehat sebelum meneruskan perjalanan.
Akses menaiki kereta ke sini sangat mudah dan juga tidak jauh dari bandar Ipoh mahupun susur keluar Ipoh dari lebuhraya PLUS.
Pengunjung perlu menaiki bot jarak 5 minit untuk ke seberang tasik yang mana terdapat taman mini, menempatkan beberapa haiwan seperti burung unta dan lain-lain.
Disarankan untuk ke sini pada hari bekerja. Boleh gunakan aplikasi Waze dan taipkan Taman Rekreasi Gunung Lang untuk lokasi tepat.
Waktu Operasi:8am – 12pm & 1.30pm – 7pm (Isnin-Khamis)8am – 12pm & 2.45pm – 4pm (Jumaat)8am – 6.30pm (Sabtu, Ahad & Cuti Umum)
Harga Tambang Naik Bot:RM 3.00 (Dewasa)RM 1.50 (Kanak-kanak/warga emas)

Kredit gambar: Orang Perak
2. Pasar Karat Ipoh
Pasar Karat ini adalah tempat penjualan barangan antik atau lama. Diadakan setiap hari Ahad bertempat di Jalan Horley, Kampung Jawa. Anda dapat mengecam Pasar Karat ini dengan dua pintu gerbang besar.
Terdapat juga gerai jualan makanan, pakaian dan pelbagai lagi apabila pasar ini menerima pengunjung yang ramai.
Pasar ini sangat sesuai jika anda mencari barangan yang mempunyai nostalgia lama seperti duit lama, setem lama, peralatan rumah dan pelbagai lagi. Suasana yang sangat meriah sekali.
Kredit gambar: Jeff Travel
3. Tasik Cermin
Jika kalian sukakan adventure, bolehlah cuba ke Tasik Cermin. Tasik ini dikelilingi bentukan batu kapur dan gunung ganang, jadi ia terlindung daripada sebarang tiupan angin, maka air tasiknya sangat tenang. Hingga pemandangan di atas tasiknya sungguh memukau.
Jalan masuknya menggunakan jalan lori kuari jadi sila berhati-hati ya. Dari tempat letak kereta anda perlu berjalan sejauh 40 minit menerusi terowong.
Kredit gambar: Tempat menarik
4. Lost World of Tambun
Lost World of Tambun ini dikelilingi oleh bukit batu kapur yang berusia hampir 400 juta tahun. Berlatar belakangkan alam semulajadi, ia merupakan satu-satunya taman tema di Asia Tenggara yang mempunyai kolam air panas semula jadi.
Anda boleh memilih untuk menginap di sini dengan dua pilihan sama ada glamping atau menginap di villa. Terdapat tujuh lokasi tarikan utama di sini antaranya Lost World Petting Zoo, Lost World Amusement Park dan Lost World Water Park.
Kredit gambar: Oppa fan
5. Stesen Keretapi Ipoh
Stesen keretapi Ipoh ini telah berusia lebih 100 tahun, dibina ketika Perang Dunia Pertama, namun berfungsi untuk menerima keretapi elektrik (ETS) di sini di bawah pentadbiran KTM.
Anda akan dapat melihat struktur bangunan gaya British Colonial yang masih sama tidak diubah suai sejak lebih 100 tahun dulu. Reka bentuknya seakan Taj Mahal, arkitek yang sama turut mereka bentuk Bangunan Dewan Bandar Ipoh (Ipoh Town Hall) dan Mahkamah Tinggi Ipoh (Ipoh High Court).
Kredit gambar: FK Photography
6. Kinta Riverfront
Kinta Riverfront adalah seperti I-City Di Shah Alam pada waktu malam, suasana yang meriah dengan lampu-lampu dan tempat mengambil gambar. Anak-anak juga boleh beraktivti di sini. selian itu ada juga tempat menjamu selera untuk mengambil angin malam.
Jika anda berminat boleh cuba menginap di Kinta Riverfront Hotel yang mendapat komen baik daripada para pengunjungnya. Jadi pada waktu sebelah malam anda boleh bersiar-siar di sini.
Alamat: Jalan Lim Bo Sen, Ipoh
Kredit gambar: Booking
7. Muzium Geologi Ipoh
Muzium Geologi Ipoh adalah tempat bersejarah menempatkan koleksi bahan geologi seperti fosil, batu permata, mineral & sebagainya. Anda memerlukan sekitar 30 minit untuk melawat galeria di sini. Masuk adalah percuma dan ia ditutup pada hujung minggu dan hari cuti.
Alamat: Jabatan Mineral dan Geosains Malaysia, Jalan Sultan Azlan Shah, 30820 Ipoh, Perak
Waktu Operasi:9.00 am – 12.30 am & 2.00pm – 4.30 pm( Isnin-Khamis)9.00 am – 12.00 am & 3.00pm – 4.30 pm( Jumaat)
Kredit gambar: Trek Malaysia
8. Menara jam Ipoh
Menara jam ini sebenarnya dibina pada tahun 1909 bagi memperingati pembunuhan James Birch, Residen British pada tahun 1875 di Pasir Salak. Ia dibina oleh Residen British ketika itu yang juga anaknya.
Kita boleh melawati tapak bersejarah ini untuk mengambil semangat tokoh Melayu yang berani melawan kezaliman. Di dalam menara ini disediakan tangga juga suasana berhawa dingin untuk menuju ke atas menikmati permandangan Ipoh.
Kredit gambar: Hasrul Hassan
Jika anda datang pada sebelah pagi atau petang, anda boleh berehat dan mengambil gambar di taman indah dataran menara jam ini. Berdekatan dengan menara ini terdapat jalan yang dinamakan sempena nama tokoh pejuang yang membunuh James Birch iaitu Dato’ Maharajalela.
Menara ini mempunyai 1 jam besar berukuran 6 kaki x 6 inci serta 4 jam kecil dan disertakan sistem untuk dibunyikan sama seperti Menara Jam Big Ben di bangunan Parlimen di London.
9. Concubine Lane (Jalan Panglima)
Concubine Lane adalah bangunan bersejarah tahun 1890-an yang dihidupkan menjadi kawasan kraf dan kafe. Terdapat koleksi mural, bangunan lama, dan kedai antik untuk bergambar.
Kredit gambar: Dreams Time
Bagi Muslim yang mahu singgah makan di kafe, dinasihatkan bertanya dahulu status halalnya ya. Namun ada pelbagai street art yang cantik di sini juga rumah warisan imigran Cina sejak 1892, selain gerai barangan antik.
10. Pasar Artisan Dataran Kong Heng Square
Pasar Artisan Dataran Kong Heng Square di dalam Heritage Walk Bandaraya Ipoh, ia terkenal dengan pasar yang menjual kraftangan juga ais kepal.
Terdapat banyak spot mengambil gambar yang cantik di sini. Anda bolehlah mencari buah tangan unik di sini untuk yang tersayang. Kawsan ini mempunyai nilai retro hinggakan dikenali sebagai Artisan Market oleh pelancong luar negara.
Boleh juga duduk berehat makan minum di sini kerana suasananya yang redup dan nostalgik.
Alamat: Jalan Panglima, Ipoh
Tempat Bersejarah Yang Menarik di Ipoh
Nampaknya setelah melihat senarai tempat menarik di Ipoh di atas, kita dapat simpulkan bahawa Bandaraya Ipoh mempunyai banyak kawasan bersejarah yang menarik malah ada juga yang dinaik taraf menjadi kawasan tumpuan pengunjung.
Jika anda bercadang berehat di Ipoh pada hujung minggu bersama anak-anak, jangan lupa semak checklist ini ya. Selamat bercuti!


Nafkah Isteri atau Perbelanjaan Rumah? Ketahui Perbezaan Kedua-duanya

Apabila berumah tangga, suami dan isteri mempunyai tanggungjawab dan hak masing-masing yang harus dilaksanakan dan dipenuhi sewajarnya.
Meskipun tanggungjawab seorang isteri itu berat, tanggungjawab si suami tidaklah ringan malahan lebih lagi kerana posisinya sebagai ketua keluarga Islam.
Maksud Nafkah Isteri
Menurut Robiatul Adawiyah Mohd, nafkah adalah mengeluarkan perbelanjaan atau sara hidup untuk individu-individu yang diwajibkan ke atas seseorang itu untuk dibiayainya. Ia termasuk untuk segala hajat dan kebutuhan.
Nafkah yang diwajibkan untuk seorang isteri itu adalah terbahagi kepada dua; nafkah zahir dan nafkah batin.
Nafkah Zahir Untuk Isteri
Terdapat beberapa nafkah zahir untuk isteri yang mesti disediakan oleh suami. Antaranya adalah:
1. Makanan dan minuman
Adalah merupakan tanggungjawab seorang suami untuk memberi makan dan minum kepada isterinya. Mungkin ada yang salah faham bahawa ini merupakan tanggungjawab seorang isteri kerana lumrah dalam masyarakat dan budaya kita, tugas memasak itu kebanyakannya dilakukan oleh isteri.
Sebenarnya menurut hukum syarak, tanggungjawab menyediakan makan dan minum itu terletak di bahu seorang suami. Sama ada makanan itu dimasak atau dibeli, asalkan ia bersih dan halal, itu sudah cukup.
Tetapi dalam hidup berumah tangga, suami dan isteri haruslah sentiasa bertolak ansur. Jika si suami sudah berkerja, apa salahnya jika si isteri yang berada di rumah menjaga anak dan memasak.
Kalau dalam situasi suami menyuruh si isteri memasak pula, maka itu mestilah dipatuhi kerana seorang isteri mestilah taat kepada suaminya selagi suruhannya tidak melanggar hukum syarak.
Menurut Imam Syafie, kadar nafkah makanan yang mesti diberikan adalah bersandarkan pada kemampuan suami. Untuk suami yang berharta, kadarnya adalah dua cupak makanan setiap hari yang mesti diberikan kepada isteri. Untuk suami yang sederhana, satu setengah cupak dan untuk yang miskin, satu cupak makanan.
2. Tempat tinggal

Sumber: istockphoto
Selain itu, seorang isteri juga mempunyai hak untuk mendapat perlindungan di tempat yang selesa dan selamat. Bergantung kepada kemampuan si suami, adalah wajib untuknya menyediakan rumah yang isterinya merasa selamat dan nyaman hatinya untuk tinggal di situ.
Sama ada dibeli atau disewa, ia tidak harus dikongsi dengan sesiapa pun walaupun ibu bapa supaya suami dan isteri boleh mengurus rumah dengan cara tersendiri dan tanpa perlu risau tentang soal aurat dan sebagainya.
Tempat tinggal ini sepatutnya cukup untuk memberi keselesaan dan keselamatan, tidak semestinya mewah dan membebankan ya.
3. Pakaian
Isteri juga berhak mendapatkan persalinan untuknya dari suami. Para suami mestilah menyediakan pakaian yang selesa dan menutup aurat isteri. Ini merangkumi dari kepala hinggalah kaki.
4. Pembantu
Bukan itu sahaja, jika sebelum berkahwin si isteri sudah terbiasa mendapat khidmat pembantu dalam urusan harian dan kehidupannya, suami hendaklah menyediakan pembantu untuknya selepas berkahwin.
Menurut Imam Nawawi, ini adalah wajib ke atas seorang suami itu jika sedemikian halnya.
5. Alat pembersihan diri
Barang-barang kelengkapan isteri seperti sabun mandi, sikat rambut dan syampu juga mesti disediakan oleh suami.
6. Perkakas rumah
Tidak dilupakan juga, perkakas rumah seperti perkakas bilik tidur dan dapur. Suami haruslah berusaha untuk menyediakan kelengkapan yang sewajarnya untuk kegunaan isteri dan keluarga.
7. Bahan-bahan dapur
Bahan mentah dan bahan memasak seperti rempah-ratus dan lauk-pauk juga merupakan keperluan yang suami mesti penuhi.
Nilailah berdasarkan keperluan dan kemampuan ya.
Nafkah Batin Untuk Isteri
Selain daripada nafkah zahir yang dinyatakan di atas, seorang suami itu wajib untuk menunaikan nafkah batin isterinya. Sebagai contoh:
1. Hubungan kelamin
Dalam perhubungan suami isteri, isteri itu mestilah diperlakukan dan digauli dengan elok, berlandaskan kaedah yang dibenarkan dalam agama. Seperti perintah dari Allah S.W.T. dalam surah Al-Baqarah ayat 223:
Isteri-isterimu adalah (seperti) tanah tempat kamu bercocok tanam, maka datangilah tanah tempat bercocok-tanammu itu bagaimana saja kamu kehendaki. Dan kerjakanlah (amal yang baik) untuk dirimu, dan bertakwalah kepada Allah dan ketahuilah bahwa kamu kelak akan menemui-Nya. Dan berilah kabar gembira orang-orang yang beriman.
2. Didikan agama
Selain itu, adalah tanggungjawab para suami untuk mendidik isterinya. Dengan berpandukan Al-Quran dan hadith, isteri mestilah dididik agama dan akhlaknya.
Lengkapkanlah isteri dengan ajaran agama yang kukuh dan bentuklah akhlak mereka dengan penuh kesabaran dan kasih sayang.
3. Layanan yang elok
Sumber: istockphoto
Menjaga perasaan dan hati isteri juga termasuk dalam nafkah isteri yang suami wajib penuhi. Para suami dituntut untuk menyantuni isteri sebaik dan semampu mungkin. Bersesuaian dengan hadith Rasululllah S.A.W.:
Sebaik-baik daripada kalangan kamu ialah yang paling baik terhadap isterinya. Dan aku adalah yang terbaik terhadap isterinya.Hadith riwayat Ibn Majah, 9:2053
Sentiasalah mendengar luahan hati isteri dan peka dengan perasaan dan kecenderungannya. Dalam kesibukan berkerja, para suami harus berusaha mencari masa untuk bermesra dengan isteri dan menghiburkan hatinya.
Beza Nafkah Isteri Dan Belanja Rumah Tangga
Ramai yang salah faham dan keliru tentang pemberian nafkah untuk isteri dan perbelanjaan rumah tangga. Sesetengah menyangkakan, apabila diberi wang kepada isteri untuk membeli keperluan dapur dan rumah, itu adalah duit nafkah untuk isteri.
Yang sebenarnya, wang nafkah untuk isteri hanyalah khusus untuk keperluannya. Apa-apa sahaja yang diperlukan, terutama buat isteri yang tidak berkerja, bolehlah mereka memenuhi keperluan itu dengan wang nafkah yang diberikan oleh para suami.
Tetapi harus diingatkan juga, meskipun mereka berkerja dan mempunyai pendapatan sendiri, ini tidak mengecualikan para suami untuk tidak memberi nafkah.
Sesuai dengan kemampuan anda, para suami hendaklah memenuhi hak isterinya sewajarnya. Sesungguhnya, Allah S.W.T. tidak pernah membebani hambanya melebihi kemampuannya:
Hendaklah orang yang mampu memberi nafkah menurut kemampuannya. Dan orang yang disempitkan rezekinya hendaklah memberi nafkah dari harta yang diberikan Allah kepadanya. Allah tidak memikulkan beban kepada seseorang melainkan sekedar apa yang Allah berikan kepadanya. Allah kelak akan memberikan kelapangan sesudah kesempitan.Surah Al-Talaq: 7
Kejarlah Rahmat Allah S.W.T. Dengan Memenuhi Hak-Hak Hambanya
Sumber: istockphoto
Segala usaha para suami dalam melaksanakan tanggungjawabnya dan memenuhi hak isteri sentiasa dipandang Allah. Untuk mendapatkan rumah tangga yang penuh dengan sakinah, rahmat dan mawaddah, pasangan suami isteri haruslah sentiasa berusaha untuk menunaikan tanggungjawab masing-masing sebaiknya dengan cara yang diredhai Allah.
InsyaAllah..


Jom Semak Kadar Mas Kahwin Terkini Untuk Setiap Negeri

Mas kahwin adalah salah satu nilai yang mesti ditimbang kira untuk sebuah pernikahan. Pemberian mas kahwin dari pengantin lelaki kepada pengantin perempuan merupakan tanda keinginannya yang ingin membina rumah tangga bersama. Ia untuk menzahirkan penghargaan kepada kaum wanita dan kemuliaan serta kepentingan sebuah perkahwinan itu.
Pemberian mas kahwin juga dinilai sebagai bukti cinta dan kesungguhan seorang lelaki kepada bakal isterinya. Ia juga menunjukkan sifat tanggungjawab seorang lelaki yang bakal menjadi ketua keluarga terhadap pasangannya.
Apa Itu Mas Kahwin?

Sumber: istockphoto
Menurut Sernadz, mas kahwin atau juga disebut sebagai mahar adalah pemberian wajib dari suami kepada isteri semasa pernikahannya.
Pemberian ini adalah diwajibkan ke atas lelaki, seperti hadith Rasulullah S.A.W. ini:
Mana-mana lelaki yang mengahwini perempuan atas sekurang-kurang atau sebanyak-banyak maharnya, tetapi tidak ada maksud (tidak mahu) membayar mahar tersebut sebagai haknya (perempuan yang dikahwini), setelah itu ia mati padahal belum lagi ia tunaikan (mahar tersebut), maka nanti ia bertemu dengan Allah pada hari Kiamat sebagai orang yang berzina.Riwayat at-Tabrani dan al-Hakim
Mas kahwin adalah hak mutlak isteri yang tidak boleh dituntut oleh sesiapa walaupun ibu bapa dan suaminya. Tetapi jika dengan kerelaan dan keizinan isteri, itu tidak mengapa.
Mas Kahwin Ikut Negeri Terkini
Pemberian mahar ini adalah berbeza-beza mengikut negeri dan ia ditetapkan oleh negeri tempat tinggal pengantin perempuan ya. Kadarnya mungkin berubah-ubah jadi anda mesti semak ketetapan kadar mahar yang terkini.
Ia juga berbeza untuk gadis dara dan janda. Bergantung kepada kemampuan dan keikhlasan bakal suami, kadar ini adalah jumlah minimum yang diwajibkan tetapi jika anda mampu, tidaklah salah untuk tambah jumlah pemberian buat bakal isteri ini.
Berikut merupakan kadar ketetapan mas kahwin ikut negeri yang terkini:
NegeriNilai Bujang (RM)Nilai Janda (RM)Johor22.5022.50Melaka100.00100.00Negeri Sembilan200.00100.00Selangor300.00300.00Kuala Lumpur80.0040.00Perak101.00101.00Pulau Pinang24.0024.00KedahTiada KetetapanTiada KetetapanPerlisTiada KetetapanTiada KetetapanPahang22.5022.50TerengganuTiada KetetapanTiada KetetapanKelantanTiada KetetapanTiada KetetapanSabah100.0080.00Sarawak120.00120.00Labuan80.0080.00Sumber: kahwinmall.com
Kos Lain Selain Daripada Mas Kahwin
Sumber: istockphoto
Selain mas kahwin, ada juga pemberian wang hantaran buat bakal isteri dari pihak lelaki. Wang hantaran inilah yang sering dikelirukan dengan mas kahwin.
Yang sebenarnya, duit hantaran hanyalah merupakan sebuah adat Melayu yang diamalkan dari dulu lagi. Ia bukanlah tuntutan agama seperti mas kahwin yang diwajibkan.
Kebiasaannya, jumlahnya agak banyak. Ada yang menggunakan wang hantaran ini untuk perbelanjaan kenduri kahwin dan sebagainya.
Selain daripada wang tunai, mas kahwin juga boleh diberikan dalam bentuk yang lain seperti Al-Quran dan emas. Bergantung kepada perbincangan kedua belah keluarga, capailah persetujuan untuk kesepakatan mas kahwin ini ya.
Mas Kahwin, Tuntutan Syarak Yang Wajib Ke Atas Bakal Suami
Sumber: istockphoto
Berdasarkan kemampuan anda, pihak lelaki wajib untuk memberikan mas kahwin kepada bakal-bakal isteri apabila dinikahi.
Jumlah yang minimum untuk setiap negeri adalah berbeza. Jangan lupa untuk semak kadar yang terkini dan berbincanglah bersama-sama antara kedua-dua keluarga.


“Doktor Bila Boleh Saya Hamil Lagi?” – Pakar Sakit Puan Jelaskan Panduan Umum Jarak Kehamilan Yang Sesuai

Sesuatu perancangan memerlukan penyediaan dari segi mental dan fizikal untuk masa yang akan datang. Terutamanya dalam merancang keluarga – bila nak mengandung lagi, apa pula perancangan kita selepas anak lahir dan sebagainya.
Merancang keluarga mempunyai pelbagai maksud, dan yang Mama Siti tahu;
Menentukan bilakah masa yang sesuai untuk mempunyai anak, jarak kehamilan dan berapakah bilangan yang diingini oleh pasangan dalam perkahwinan.Perkhidmatan Perancangan Keluarga, MyGOV
Kali ini kita mahu tekankan isu jarak kehamilan Mama. Tak kisahlah daripada kehamilan pertama dengan yang kedua atau seterusnya.
“Bila saya boleh hamil lagi selepas bayi baru lahir?“
Mama Siti pasti ramai yang masih berteka-teki mengenai hal ini – bilakah masa yang sesuai untuk mengandung lagi selepas kelahiran bayi.
Menerusi laman Twitter, seorang doktor pakar, Dr Muhammad Izzat merangka satu panduan asas buat Mama yang tertanya-tanya dan mahu tahu lebih lanjut mengenai hal ini. Jom kita baca perkongsian beliau.
Panduan Umum Daripada Doktor Izzat

Kredit gambar: Istock
“Berapa lama saya kena tunggu untuk mengandung lagi?” “Kena tunggu anak yang baru lahir ni umur berapa baru boleh mengandung lagi?”
Apa saya tulis ini untuk panduan umum sahaja. Paling baik adalah consult your doctor. Individualized assessment.
Faktor yang perlu dilihat untuk buat keputusan yang baik, adalah:
Faktor untuk Membuat Keputusan Mengandung Lagi
Umur ibuBilangan anak yang diimpikan Komplikasi semasa mengandung atau melahirkan anak sebelumnyaCara melahirkan anak sebelumnyaBerat badan
“Boleh Ke Nak Hamil Lagi, Doktor?”
Kredit gambar: Istock
WHO menggariskan panduan:
33 bulan antara kelahiran– World Health Organization, WHO
Bermaksud anak sebelumnya berusia lebih kurang 3 tahun.
Panduan ni boleh saya anggap bersifat conservative, dan banyak O&G berpendapat 3 tahun ni mcm terlalu lamaaaa dan usually akan advice patient. Okaylah 2 tahun tu just nice and acceptable.
Anak dah 2 tahun pun tak tentu lagi akan mengandung dalam masa terdekat kan?
Kalau ada caesar, dan nak cuba bersalin secara Vaginal birth after cesarean (VBAC) – 2 tahun recommended untuk kurangkan risiko parut pecah (scar rupture).
Kalau kehamilan dan kelahiran terdahulu tiada masalah, boleh la try untuk mengandung lagi bila si kecik umur 1 tahun (kalau nak). Kalau tunggu 18 bulan (1 tahun 6 bulan) umur anak tu – boleh kurangkan risk kelahiran pramatang.
Kenapa tak disarankan mengandung dekat-dekat?
Risiko Jarak Kehamilan Yang Singkat/Dekat-dekat
Kredit gambar: Thebump
Anemia disebabkan kekurangan zat besiMeningkatkan risiko kelahiran pramatangSaiz bayi boleh mengecilSusu badan boleh berkurangan jika menyusu semasa mengandungTak sempat nak kuruskan badan, dah mengandung lagi
Paling PENTING, kalau pernah ada history kelahiran pramatang, saya sarankan space out sekurang-kurangnya 18 bulan.
American College of O&G ada sarankan
Jangan mengandung kalau anak kecil masih lagi umur 6 bulan, dan wanita dinasihatkan untuk space out sekurang-kurangnya 18 bulan.– American College of O&G
Kalau wanita tersebut sudah berumur, jarak 12 bulan boleh dipertimbangkan. Ok? So jangan mengandung lagi kalau si kecil masih umur 6 bulan.
Preferably jarakkan 12-18 bulan (depends on individual factors). Kalau tak ingat juga, take 2 years as magic number to space out your family.

“Berapa lama saya kena tunggu untuk mengandung lagi?”“Kena tunggu anak yang baru lahir ni umur berapa baru boleh mengandung lagi?”Apa saya tulis ini untuk panduan umum sahaja. Paling baik adalah consult your doctor. Individualized assessment pic.twitter.com/YDVyTfnNUH— Muhammad Izzat (@muhammadeizat) January 27, 2022

Walau bagaimanapun ini adalah panduan asas sahaja, untuk mendapatkan rawatan lebih lanjut dan teliti, Mama harus berjumpa dengan doktor supaya mendapat diagnosis yang tepat. Dari situ doktor Mama akan nasihat lebih lanjut tentang perkara ini.
Yang penting, jarak kehamilan itu untuk kesihatan Mama juga. Banyak faktor yang harus dipertimbangkan seperti kekurangan zat besi, kurang susu, saiz bayi kecil, kelahiran pramatang dan macam-macam lagi. Adui! Risau dibuatnya.
Jangan lupa share maklumat penting ini dengan kawan-kawan dan saudara-mara Mama! Sharing is caring kan?